
Ali čemu putovati? Ta Hrvati ne poznaju još ni Hrvatske! Tko 
među nama pozna cijelu našu domovinu, njezine pitomosti i 
strahote, njene užase i njene divote? Tko može poznavati 
drugoga ako ne pozna sebe; tko može upoznati svijet ako ne 
zna svoje otadžbine? Od svih putova najljepši su putovi hrvatski. 


A. G. Matoš, Ferije, 1908. 



Sažetak: 


Hrvatska je tradicionalno turistički orijen tirana zemlja, a rast njenog turističkog prometa koji 
se bilježi posljednjih godina, samo to dodatno potvrđuje te stavlja naglasak i na gospodarski 
značaj turizma. Kako bi se dodatno povećale ekonomske koristi od turizma, a samim time i 
povećao broj turista koji upravo Hrvatsku odabire kao svoju turističku destinaciju, 
neophodno je promijeniti svijest građana i promijeniti stav kako je riječ o zemlji koja svojim 
turistima samo tijekom ljetnih mjeseci može ponuditi sunce i more. Posljednjih godina na 
turističkom se tržištu sve više ističe interes gostiju za specifičnim oblicima turizma. Očuvano 
prirodno okruženje i ugodna klima upotpunjeno bogatom i raznovrsnom kulturno-povije snom 
baštinom uz daljnji razvoj vrhunskog smještaja i usluge te raznovrsnih sadržaja, Hrvatskoj će 
omogućiti da postane privlačna suvremenim turistima. Upravo se postojeći potencijali 
trebaju iskoristiti kako bi se osmislio prepoznatljiv identitet turističke ponude, čime bi se 
povećala konkurentnost i olakšalo pozicioniranje na tržištu, no turizam bi trebao postati i 
jedan od značajnih segmenata gospodarstva i u dijelovima Hr\>atske u kojima je do sada bio 
zanemarivan i marginaliziran. Cilj ovog diplomskog rada bio je napraviti analizu postojećeg 
stanja turizma te perspektiva njegovog daljnjeg razvoja, odnosno istražiti turističke 
potencijale iz segmenta kulturnog i vjerskog turizma Varaždinske županije. U uvodnom dijelu 
pobliže je predstavljena Varaždinska županija, njena bogata i sadržajna povijest te ono po 
čemu je u javnosti prepoznatljiva i zbog čega posjetitelji dolaze u krajeve ove najstarije 
hrvatske županije. Uz to, predstavljeni su i njeni gradovi te općine koji na svojim područjima 
imaju određene sadržaje i zanimljivosti koji privlače turiste, kao i ono što im oni nude. No, 
naglasak je u radu stavljen prvenstveno na ono što Varaždinska županija iz segmenta 
kulturnog i vjerskog turizma na svom području ima, a ne koristi ili pak to ne čini u dovoljnim 
količinama. U analitičkom dijelu rada sustavno se objašnjavaju turistički potencijali 
promatranog područja s posebnim naglaskom na selektivne oblike turizma kao glavne 
nositelje turističkog razvoja. Metodom SWOT analize daje se uvid u glavne prednosti, 
nedostatke, mogućnosti i prijetnje razvoja turizma Varaždinske županije. Cilj i namjera ovog 
rada bili su istražiti neiskorištene, a potencijalno vrijedne i zanimljive sadržaje kojima bi se 
mogla upotpuniti turistička ponuda ovog područja te samim time i dodatno povećati 
prepoznatljivost Varaždinske županije i van granica Lijepe naše. 

Ključne riječi: kultura, kulturna baština, potencijali, turist, turizam, Varaždinska županija, 
vjera 

l.UVOD 

l.l.Problem istraživanja 

Turizam, kao gospodarska grana, posljednjih godina zauzima sve značajnije mjesto u brojnim 
zemljama. Uz zaradu koju ostvaruje, veliki značaj, a što je posebice vidljivo i u Hrvatskoj, su 
nova zapošljavanja i samim time smanjivanje velikog broja nezaposlenih. 

Unatoč nižim stopama rasta zabilježenim posljednjih godina, turizam je jedan od važnijih 
europskih gospodarskih faktora, a predviđanja su da će idućih godina nastaviti rasti. Prema 
podacima UNWTO iz 2009. godine do 2020. godine u svijetu će se realizirati 1,6 milijardi 
dolazaka inozemnih turista, od čega 717 milijuna u Europi, a njih više od pola milijarde u 
zemlje Europske unije. 

Brojna istraživanja turističkih kretanja već nekoliko godina unatrag pokazuju da se turizam ne 
ostvaruje samo u destinacijama u koje se putuje zbog sunca i mora. Intenzivno se širi u svim 
krajevima svijeta, u krajevima i područjima gdje se nalaze prirodni i kulturni resursi koji 
omogućuju upoznavanje netaknute prirode, kulture dalekih civilizacija, poznatih gradova i 
njihove arhitekture i umjetnosti, uživanje u sportsko-rekreativnim aktivnostima, održavanje i 
oporavljanje zdravlja te zadovoljenje mnogih drugih turističkih ciljeva. 

Današnji suvremeni putnik često obilazi svijet s ciljem da sazna što više o različitim 
kulturama i narodima, a nova znanja potom mu omogućuju nove usporedbe, razvijaju moć 
zapažanja, ostvaruju nova prijateljstva, znanja i iskustva te ga u konačnici potiču da stečeno 
znanje možda i korisno u budućnosti iskoristi i kapitalizira. 

Varaždinska županija, prema prvom pisanom spomenu je najstarija, među prvima 
organizirana kao teritorijalna jedinica u hrvatskim zemljama. U Povelji hrvatsko-ugarskog 
kralja Bele III. spominje se već 20. kolovoza 1181. godine, a većim dijelom svoje povijesti 
obuhvaćala je i područje današnje Krapinsko-zagorske, te dio Koprivničko-križevačke i 
Međimurske županije. Današnja se Varaždinska županija prostire između rijeke Drave na 
sjeveru, obronaka Slovenskih gorica i gore Macelj na zapadu, te Kalnika i njegovih obronaka 
na istoku i jugoistoku. S površinom od 1.228 četvornih kilometara jedna je od teritorijalno 
manjih, ali i najgušće naseljenih hrvatskih županija. Prema prvom sustavnom popisu 

stanovništva iz 1785/1787. godine Varaždinska je županija imala oko 87.000 stanovnika, dok 
ta brojka, prema posljednjem popisu stanovništva iz 2011. godine, u 6 gradova i 22 općine, 
iznosi gotovo 176.000 stanovn ik a. 

Kulturno nasljeđe Varaždinske županije neprocjenjive je i neprolazne vrijednosti - od temelja 
rimskih utvrda, preko ostataka romanike i gotičkih crkvenih tornjeva, fragmenata fresaka na 
preostalim zidovima srednjovjekovnih tvrđa i otiscima renesanse na brojnim pročeljima do, u 
konačnici, baroka sa svojim još uvijek brojnim vidljivim i nadaleko prepoznatljivim detaljima 
i primjerima graditeljskog umijeća. 

Središnja Hrvatska prostor je romantičnih srednjovjekovnih utvrda, hodočasničkih svetišta i 
dvoraca od kojih je najglasovitiji Trakošćan danas pretvoren u muzej. Osim najbaroknijeg od 
svih hrvatskih gradova Varaždina s pomno uređenim parkovima i najznamenitijim 
spomenikom vrtne arhitekture varaždinskim grobljem, čije su tuje oblikovane u paravane i 
arkade po uzoru na francuski Versailes, tu je još i Ludbreg poznato euharistijsko proštenište 
Predragocjene krvi Isusove. Grad Lepoglava mjesto je koje obilježila podjednako slavna 
čipka i pavlinski red koji je ovdje podigao samostan i crkvu s lijepim freskama. Svoje 
potencijale imaju i grad Ivanec sa bogatom rudarskom poviješću te uskoro otvorenim prvim 
Muzejom hrvatskog planinarstva, Varaždinske Toplice sa svojom rimskom poviješću i 
iskopinama na kojima se intenzivno radi, a tu je i novomarofska utvrda Grebengrad za čije 
uređenje su s državnog nivoa posljednjih godina osigurana i određena financijska sredstva. 
Sve su to tek neki od turističkih potencijala Varaždinske županije koji bi zasigurno, iskoriste 
li se na dobar i pomno odabran način, mogli rezultirati znatnim povećanjem turističkih 
posjeta. 


1.2. Predmet istraživanja 

U Hrvatskoj je u posljednje vrijeme sve evidentnija želja za odmakom od masovnog turizma 
oblikovanjem i osmišljavanjem kvalitetnije i raznovrsnije turističke ponude, te njeno širenje i 
na kontinentalni dio čemu doprinosi i projekt Hrvatska 365. Temeljem toga stvoreno je 
pozitivno ozračje za pokretanje i poticanje novih sadržaja, tako da zasigurno prostora i 

mogućnosti ima i za daljnji razvoj kulturnog i vjerskog turizma na području Varaždinske 
županije. 

Iako cijela Hrvatska, pa tako i Varaždinska županija imaju kvalitetne resurse za razvoj 
selektivnih oblika turizma, u ovom dijelu prvenstveno se to odnosi na kulturni, pa i vjerski, 
činjenica je kako je to u konačnici premalo korišteno i iskorišteno u odnosu na ostale 
europske, pa i svjetske destinacije. 

Zasigurno su najveći problemi nedostatak financijskih sredstava, nedovoljna podrška lokalnih 
vlasti, nedovoljna suradnja između sektora - turističkog i kulturnog, odnosno turističkog i 
vjerskog, nedovoljan marketing i promocija te nedovoljna edukacija i sposobnosti turističkog 
menadžmenta i djelatnika u turizma, ali i samog lokalnog stanovništva. 

Problem je što se svijest ljudi još uvijek nije promijenila kako turisti u određenu destinaciju 
ne dolaze samo da bi odspavali i najeli se u nekom objektu te odmorili, već i kako bi uživali u 
popratnim sadržajima i ponudi, kao i ponešto naučili o sredini u kojoj se nalaze i ljudima koji 
tamo žive kroz njihove običaje i tradiciju. 

Kulturni turizam jedan je od selektivnih oblika turizma u sklopu kojeg turisti dolaze u 
određenu destinaciju motivirani kulturnim i umjetničkim resursima i sadržajima te samim 
time pruža mogućnost i mjestima koja nisu isključivo turistička da postanu zanimljiva i 
privlačna turistima, ali samim time i lokalnom stanovništvu. Od turizma kultura dobiva 
dodatni izvor prihoda, potiče se aktivnost lokalnog stanovništva, ali i profesionalizira pristup 
upravljanju kulturnim dobrima. U tom dijelu, kao jedan od segmenata kulturnog turizma, 
prostora zasigurno ima i za vjerski turizam koji na području Varaždinske županije ima što za 
ponuditi i pokazati. 

Temeljem navedenih pretpostavki, ali i činjenica nastao je i ovaj diplomski rad, odnosno 
popis turističkih potencijala Varaždinske županije iz segmenta kulturnog i vjerskog turizma. 

1.3. Istraživačke hipoteze 
Glavna hipoteza: 

HO: Kulturni i vjerski sadržaji Varaždinske županije, posebice oni do sad neiskorišteni, imaju 
potencijala postati značajni resursi u razvoju turizma, no za sad još uvijek ne postoji dovoljno, 
prije svega financijskih, ali i ostalih sredstava koji bi omogućili njihov maksimalan angažman 
i iskorištavanje njihovih potencijala. 

Pomoćne hipoteze: 

Hl: Kulturni i vjerski sadržaji Varaždinske županije predstavljaju značajne elemente kulturne 
i povijesne baštine, a samim time i atraktivne turističke resurse. 

H2: U strateškim razvojnim dokumentima prepoznata je i istaknuta važnost kulturnih i 
vjerskih sadržaja, no u praksi to još uvijek nije u potpunosti zaživjelo. 

H3: Za razvoj kulturnih i vjerskih sadržaja potrebna je bolja suradnja između kulturnog i 
turističkog sektora. 

H4: U dijelu daljnjeg razvoja i iskorištavanja kulturnih i vjerskih potencijala Varaždinske 
županije nužna je značajnija podrška ne samo lokalne i regionalne, već i državne razine. 


1.4. Ciljevi istraživanja 

Temeljem postavljenih hipoteza, a s ciljem njihovog dokazivanja, postavljeni su sljedeći 
ciljevi istraživanja: 

- objasniti osnovne pojmove turizma, turista, kulture, kulturne baštine, turističkih 

resursa 


- objasniti specifičnosti selektivnih oblika turizma s naglaskom na kulturni i vjerski 
turizam 


- objasniti nužnost povezanosti turističke ponude sa selektivnim oblicima turizma i 
ponudom u tom segmentu 

- objasniti specifičnosti kulturne baštine, njenu ulogu i značaj te povezanost s 
turizmom 

- analizirati položaj i status kulturnog turizma u Hrvatskoj i Varaždinskoj županiji 

- navesti i opisati ponudu jedinica lokalne samouprave na području Varaždinske 
županije iz segmenta kulturnog i vjerskog turizma 

- objasniti nužnost dodatnog ulaganja financijskih sredstava u marketing i promidžbu, 
ali i dodatnu edukaciju turističkih djelatnika kao i lokalnog stanovništva 

- utvrditi mogućnosti i eventualne prepreke za daljnji razvoj kulturnog i vjerskog 
turizma na području Varaždinske županije 


1.5. Metode istraživanja 

Tijekom izrade rada, a kako bi se temeljem prikupljenih podataka i informacija došlo do 
novih spoznaja, a samim time pokušalo i definirati turističke potencijale Varaždinske županije 
iz segmenta kulturnog i vjerskog turizma, korištene su sljedeće metode: 

Metoda deskripcije - postupak opisivanja ili ocrtavanja činjenica, procesa i predmeta u 
prirodi i društvu. Primjenjuje se u početnoj fazi istraživanja, a svrha metode je objasniti važna 
obilježja, zakonitosti i uzročno-posljedične odnose među predmetima odnosno pojavama koje 
se opisuju. 

Komparativna metoda - postupak uspoređivanja istih ili srodnih stvari, predmeta ili pojava, 
odnosno postupak utvrđivanja sličnosti i razlika među njima. Svrha ove metode je utvrđivanje 
odnosa i veza, struktura, funkcija i svojstava barem dviju pojava ili predmeta. 

Metoda analize i metoda sinteze - dok metoda analize objašnjava stvarnost putem 
raščlanjivanja složenih misaonih tvorevina na njihove jednostavnije sastavne dijelove i 
elemente i izučavanje svakog dijela pojedinačno u odnosu na cjelinu, sinteza je obrnut proces, 
odnosno objašnjenje daje putem spajanja i povezivanja izdvojenih elemenata u cjelinu. 

Povijesna metoda - u upotrebi ove metode uzimaju se u obzir kronologija, razvoj i uzročno- 
posljedične veze o predmetu istraživanja. 

Metoda apstrakcije - odvajanje nebitnih i isticanje bitnih osobina određenog predmeta ili 
pojave istraživanja. 


1.6. Doprinos istraživanja 

Varaždinska županija, kao najstarija u Hrvatskoj, te u javnosti predstavljana kao regionalna 
jedinica bogate i sadržajne povijesti i kulturne baštine, često se ističe kao dobar primjer 
ostalima. Županija u cjelini, ali i jedinice lokalne samouprave na njenom području, sukladno 
svojim mogućnostima - resursnim, materijalnim i nematerijalnim, nastoje osmisliti i ponuditi 
što veći broj zanimljivih i privlačnih sadržaja turistima, kojih je, a što potvrđuju i brojke sve 
više i više. Problemi s kojima se najčešće susreću prvenstveno su vezani uz nedostatak 
financijskih sredstava nužnih za pokretanje određenih projekata i programa, odnosno obnovu 
postojećih lokaliteta i objekata koji se nalaze na njihovim područjima. Jednako tako, problem 
je i nedostatak, odnosno premali broj kvalitetnog kadra koji je uključen u rad i osmišljavanje 
turističkih projekata, kao i onih sa znanjem i iskustvom vezanim uz sam menadžment. Nužno 
je poraditi i na edukaciji ili barem osnovnom obrazovanju lokalnog stanovništva o sadržajima 
i zanimljivostima na njihovom području, a kako bi i oni, nađu li se u takvoj situaciji, turistima 
mogli pružiti potrebne osnovne informacije. U Hrvatskoj se još uvijek relativno mali broj 
autora bavi problematikom razvoja i potencijala turističkog turizma, a s druge strane i kod 
jedinica lokalne samouprave, ali i kod resornih državnih institucija nije prepoznat turistički, a 
samim time ni ekonomski potencijal određenih destinacija. 

Najveći doprinos ovog diplomskog rada biti će temeljen upravo na tome da se pokušaju 
detektirati svi eventualni problemi i propusti, te pokušaju definirati neiskorišteni, a u 
budućnosti moguće i značajniji potencijali iz segmenta kulturnog i vjerskog turizma 
Varaždinske županije. 

1.7. Struktura diplomskog rada 

Diplomski rad sadržajno se može podijeliti u dva dijela. U prvom, koji obuhvaća prva četiri 
poglavlja, donose se temeljne teorijske odrednice osnovnih pojmova na kojima se temelji rad, 
dok je drugi dio konkretnije vezan uz područje Varaždinske županije i njene gradove i općine. 

Prvo, uvodno poglavlje donosi problem i predmet istraživanja na kojima se temelje ciljevi i 
istraživačke hipoteze, te korištene metode istraživanja kao i sama struktura i sadržaj rada. 

U drugom poglavlju nastoje se, a kako bi se olakšalo i praćenje same tematike rada, pobliže 
objasniti i približiti osnovni pojmovi na kojima se temelji - turizam, turist, selektivni oblici 
turizma, kultura, kulturna baština, s naglaskom na UNESCO-vu Listu svjetske baštine i 
Kulturnu baštinu u Hrvatskoj, te turistički resursi. 

Treće poglavlje obuhvaća pojmovno određenje kulturnog turizma, kao i kulturnog turista, te 
opisuje povijesni razvoj kulturnog turizma i kulturni turizam u Hrvatskoj s osvrtom na 
probleme s kojima se susreće, dok četvrto poglavlje donosi pojmovno određenje i povijesni 
razvoj vjerskog turizma. 

U petom poglavlju napravljen je kratki sažetak i osvrt na Strategiju kultumo-turističkog 
razvoja Hrvatske i Strategije, odnosno planove i programe turističkog razvoja na području 
Varaždinske županije. 

Šesto poglavlje donosi ponudu, odnosno sadržaje, s naglaskom na segment kulturnog i 
vjerskog turizma, u gradovima Ivanec, Lepoglava, Ludbreg, Novi Marof, Varaždin i 
Varaždinske Toplice, te u Općini Bednja na području Varaždinske županije. 

U sedmom poglavlju, a temeljem provedene ankete u sedam turističkih zajednica na području 
Varaždinske županije, donosi se trenutna ponuda i zadovoljstvo turističkih djelatnika 
trenutnom situacijom, ali i njihovo nezadovoljstvo, problematika s kojom se susreću, te ono 
što je, prema njihovom mišljenju, nedovoljno iskorišteno. 

Temeljem provedene ankete, ali i prikupljenih podataka i informacija tijekom nastajanja ovog 
rada, u osmom poglavlju napravljen je prijedlog potencijala Varaždinske županije iz segmenta 
kulturnog i vjerskog turizma uz SWOT analizu. 

Deveto poglavlje donosi zaključak temeljen na prikupljenim informacijama, saznanjima i 
provedenom istraživanju, te osvrt na prvotno postavljene hipoteze ovog diplomskog rada. 

Na samom se kraju nalazi popis korištene literature, te tablica i grafikona. 


2. OSNOVNI POJMOVI - TURIZAM, KULTURA, KULTURNA 
BAŠTINA, VJERA 

2.1. Pojam i definicija pojmova turizam i turist 

Pojmovi, odnosno riječi turizam i turist zasigurno su među najčešće korištenima. Posebice u 
turističkim ili pak zemljama koje to nastoje postati, te u sezonama kada su turisti aktivniji i 
više putuju. Iako postoje razne definicije oba pojma, oni u konačnici svugdje u svijetu i na 
svakom jeziku znače isto. Pojmovi su se pojavili početkom 19. stoljeća, a već su u drugoj 
polovici tog razdoblja bili u široj uporabi. 

Turizam se može definirati na različite načine ovisno o tomu koji se aspekt nastoji naglasiti: 
motivi, vrijeme, prostor, gospodarski, društveni ili neki drugi aspekt (Pančić Kombol, 2000., 
9). Definicija Svjetske turističke organizacije (WTO) iz 1963. godine, koja je doživjela manje 
promjene 1993. godine, turizam definira kao skup aktivnosti koje poduzimaju ljudi za vrijeme 
njihova putovanja i boravka izvan njihova stalnog boravka tijekom neprekidnog razdoblja 
(više od 24 sata) do jedne godine zbog razonode, poslova ili drugih razloga. WTO razlikuje 
turiste koji putuju i borave izvan domicilne sredine duže od 25 sata i izletnike koji putuju do 
24 sata. 

Često se ističe da su jednu od najprihvatljivijih definicija turizma, a koju je prihvatilo i 
Međunarodno udruženje znanstvenih turističkih eksperata (AIEST), dali Hunziker i Krapf- 
turizam je skup odnosa i pojava koje proizlaze iz putovanja i boravka posjetitelja nekog 
mjesta ako se tim boravkom ne zasniva stalno prebivalište i ako s takvim boravkom nije 
povezana nikakva njihova privredna djelatnost. 

Izrazi ,,turist“ i ,,turizam“ izvode se iz francusko engleskog izvora riječi ,,tour“, što znači 
putovanje, kružno putovanje, iako korijen riječi zapravo potječe od istoznačne riječi iz grčkog 
jezika ,,tornos“ ili još ranijeg starohebrejskog ,,tur“. 

U Oksfordskom rječniku engleskog jezika kod pojma ,,turist“ stoji kako se radi o putniku koji 
poduzima putovanje u svrhu rekreacije, zadovoljstva ili kulturne pobude, posjećujući izvjesna 
područja zbog njihove zanimljivosti i sadržaja koji nude. 

Riječ ,,turist“ prema R. Babulle prvi put je zabilježena 1800. godine u knjizi „Anegdote of 
English Language“, a pojam turizam u tisku 1811. godine u časopisu Sporting magazine. 
Komitet statističkih eksperata Društva naroda pak u svom žurnalu broj 2 iz 1937. godine 
usvaja definiciju koja kaže kako je turist svaka osoba koja putuje i boravi više od 24 sata 
izvan svog domicila. 

U Statističkom ljetopisu Hrvatske pod pojmom ,,turist“ stoji objašnjenje kako je riječ o licima 
koja u nekom mjestu izvan svog prebivališta provode najmanje jednu noć u ugostiteljskom ili 
nekom drugom objektu za smještaj gostiju, a razlozi boravka su odmor ili rekreacija, zdravlje, 
studije, sport, religija, obitelj, poslovi, javne misije i skupovi. 

Na svom putovanju turist je ujedno i potrošač, što turizmu daje zadatak zadovoljiti njegove 
određene potrebe, te ga potaknuti na što dulji boravak i što veću potrošnju. To, u biti usko 
ekonomsko poimanje turista i turizma, dovoljno je za razumijevanje ekonomskih procesa i 
pojava koje su povezane s turizmom, a predmet su ekonomske analize i teorije. Ipak, ne treba 
gubiti iz vida da turizam kao kompleksna pojava ima i šire; sociološko, kulturološko i ino 
značenje, koje se stalno obogaćuje u skladu sa suvremenim društvenim razvojem (Dulčić, 
Petrić; 2001., 8). 

Turizam je svoje djelovanje, zbog zahtjeva i sve raznovrsnijih potreba turista, ali i kako bi 
spriječio negativne trendove koje bi se mogle početi dešavati uslijed gubitka interesa za 
klasičnom turističkom ponudom, proširio na razna područja i sektore. Iz toga su se razvili 
kulturni, vjerski, kongresni, sportski, avanturistički, seoski, gradski, robinzonski i ostale vrste 
turizma, objedinjeni pod nazivom selektivni oblici turizma. 

2.2. Selektivni oblici turizma 

Zbog društveno-ekonomskih i tehničko-tehnoloških promjena u društvu turizam se počeo 
transformirati iz ,,tvrdog“ (hard) u ,,meki“ (soft) oblik, humaniji i više okrenut pojedincu. Te 
se promjene, kao trend, izuzetno odražavaju i na turističku ponudu i potražnju: 

Više slobodnog vremena sve više utječe na intenzitet putovanja tijekom godine, a zbog 
mogućnosti korištenja nekoliko manjih odmora tijekom godine turistička se sezona 
produljuje; 

Povećava se broj, vrsta i važnost različitih aktivnosti turista, i to ne samo u dijelu koji 
se odnosi na njihov odmor i zabavu već i na ostalim područjima, kao što su kultura, 
umjetnost, sport i slično, koja sve više daju kvalitativno nova obilježja još uvijek 
prevalentno odmorišno-dokoličarskim aktivnostima; 

Potražnja općenito postaje zahtjevnija, profinjenija, racionalnija i selektivnija; 
Povećava se udio novih segmenata u potražnji, i to prije svega starijeg stanovništva i 
zaposlenih žena. Starije stanovništvo, zahvaljujući boljim materijalnim uvjetima i 
ranijem odlasku u mirovinu, ima više mogućnosti za putovanje (koje treba biti 
prilagođeno njegovim specifičnim zahtjevima i interesima). Doprinos umirovljenika 
razvoju turizma najviše se ogleda u činjenici da su oni skloni turističkim putovanjima 
upravo u razdoblju slabije frekvencije, u predsezoni i posezoni, što ima veliko 
gospodarsko značenje; 

Turistička se ponuda diversificira, intemacionalizira, njezina se kvaliteta poboljšava, 
te osigurava povećanje produktivnosti; 

Suvremenu turističku ponudu sve više karakteriziraju male i srednje velike građevine 
obiteljskog ili sličnog tipa; 

- Zbog sve izraženije ekološke svijesti turista posebna se pozornost počela posvećivati 
zaštiti okoliša; 

Zbog problema na koje se u posljednje vrijeme upozorava u svim javnim medijima, 
koji se odnose na opasnost od dugog izlaganja suncu zbog tzv.ozonskih rupa, jedan se 
dio turista okreće velikim gradovima, egzotičnim i sličnim turističkim destinacijama 
(širi prostor oko turističkih mjesta) (Kušen, 2002:11,13). 

Tako navedeni oblici turizma koji se u literaturi nazivaju još odgovornim turizmom, 
individualnim turizmom, turizmom posebnih oblika (interesa), alternativnim turizmom i si., 
predstavljaju suprotnost negativnostima što ih je donio masovni turizam, a cilj im je potpunije 
zadovoljavanje posebnih želja i potreba suvremenih turista ( Geić, 2011., 222). 

Kaspar je još 1975. godine, među prvima, turizam podijelio temeljem više različitih osnova - 
na razne oblike unutar dvije osnovne podjele prema motivaciji, te vanjskim učincima. 

Podjela prema motivaciji: 

rekreativni turizam (rekreativni turizam u bližim ili dalekim destinacijama, 
zdravstveni turizam), 

kulturni turizam (kulturni svjetovni turizam i religijski turizam), 
socijalni turizam (roditeljski turizam, turizam udruženja i saveza), 
sportski turizam (aktivni i pasivni sportski turizam), 
komercijalni turizam (poslovni i kongresni, turizam sajmova i izložbi), 
politički turizam (diplomatski turizam, turizam političkih manifestacija). 

Podjela prema uzrocima i vanjskim učincima prema: 

podrijetlu (nacionalni turizam, međunarodni turizam), 

trajanju boravka (turizam kratkog boravka, turizam tranzita ili graničnih prijelaza, 
rekreativni turizam na bližim odredištima, turizam dužeg trajanja boravka, turizam 
godišnjih odmora), 

sezonama (ljetni turizam, zimski turizam), 

broju sudionika (individualni turizam, kolektivni turizam, turizam skupina ili 
društava, klupski turizam, masovni turizam, obiteljski turizam), 

- dobu sudionika (turizam mladih, turizam treće dobi), 

vrstama prijevoza (željeznički turizam, automobilski turizam, avionski turizam, 
pomorski, riječni i jezerski turizam), 

vrsti smještaja (hotelski turizam, para-hotelski turizam, ,,chalet“ turizam, turizam 
sekundarnog domicila, kamping turizam), 

učincima na platnu bilancu (aktivni turizam - receptivni turizam, pasivni turizam - 
emitivni turizam), 

načinu plaćanja (socijalni turizam, turizam iz štednje i kredita), 

sociološkim kategorijama (ekskluzivni i luksuzni turizam, tradicionalni turizam, 

turizam mladih, socijalni turizam). 

Postoje razne podjele u turizmu na koje se može naići u turističkim literaturama, od onih 
nešto starijih pa sve do onih suvremenijih. Iako se u pojedinim segmentima, unutarnjim 
podjelama, pa i nazivima oni razlikuju, u suštini se svi slažu s podjelom D.Alficra iz 
sedamdesetih godina prošlog stoljeća koji selektivnim turizmom smatra one vrste turizma 
koje svojim sadržajem, mjestom i vremenom odvijanja mogu najbolje zadovoljiti dominantne 
motive potražnje kroz želju povratka izvornoj prirodi, ali i kako moraju, uz ostalo, biti 
kompatibilne i s kulturološkim obilježjima prostora u kojem se odvijaju. 

Razvoj selektivnih oblika turizma, a koji nisu direktno vezani uz sezonske sadržaje, dodatno 
olakšava i potiče i glavni cilj turističkog gospodarstva - produljenje turističke sezone, te 
samim time i veća financijska zarada. 


2.3. Pojam i definicija kulture i kulturne baštine 

Pod izvornim pojmom ,,kultura“ ( lat.cultura ), najčešće se podrazumijeva: gajenje, 
obrađivanje, usavršavanje, njegovanje, oplemenjivanje....Uprošćeno, kulturom se poima 
ukupnost predmetnih i duhovnih dobara što ih je stvorio čovjeku svojoj društveno-povijesnoj 
praksi. To je sustav vrijednosnih tvorbi koje oblikuju nadanimalnu razinu čovjekova života 
(Geić, 2002., 25 prema JLZ, 1997., 667). 

Kultura se odnosi na skup vrijednosti, vjerovanja, ponašanja, simbola (npr. tradicija, običaja, 
odijevanja i umjetnosti) i oblika naučenog ponašanja lokalne zajednice. Može biti definirana i 
kao „način života“ koji društvo dijeli, a koji se prenosi s generacije na generaciju i za koji se 
smatra da je tipičan za određenu društvenu skupinu. Ona pokriva mnogo aspekata života 
zajednice, kako prošlih tako i sadašnjih. Kada govorimo o prošlosti, ona se odnosi na pitanje 
baštine, a taj pojam uključuje prenošenje s prošlih na sadašnje generacije. On uključuje 

jedinstvena prirodna, povijesna i kulturna postignuća određenog područja i ljudi koji na 
njemu žive, koja se pamte ili čuvaju kako bi ih sadašnje i buduće generacije mogle iskusiti 
(Mak, prema Metelka 1999:2, prema Jelinčić 2008:26). 

Pojam kulturne baštine širok je koliko i pojam kulture, te je vezan uz pojam kulturnog turizma 
kao jedan od njegovih najsnažnijih resursa. Raznolikost područja koje obuhvaća pojam 
kulturne baštine, poput spomenika, dokumenata, muzejskih i arhivskih zbirki, etnoloških i 
zanatskih predmeta, običaja, govora, narječja, folklora, gotovo je nemjerljiva, a jednako je 
teško odrediti i kada nešto od toga postaje kulturna baština. Složenost pojma posebice je 
vidljiva kada se u održivom razvoju prostora susretne s kulturnim krajolikom, te se najčešće 
koristi definicija prema kojoj su svi materijalni i nematerijalni tragovi, ostaci i proizvodi 
djelovanja ljudske vrste kroz evoluciju kulturna baština ili će to u određenom trenutku postati. 

No, prvotno je, a temeljem donijete definicije UNESCO-a sa Konvencije za zaštitu svjetske 
kulturne baštine iz 1972. godine, pojam „kulturna baština“ obuhvaćao samo spomenike, 
skupine građevina i lokalitete, a tek je 2003. godine donijeta Konvencija o zaštiti 
nematerijalne baštine lokaliteta koji imaju povijesnu, etnološku ili antropološku vrijednost. 


2.3.1. UNESCO - Lista svjetske baštine 

U Konvenciji za zaštitu svjetske kulturne baštine iz 1972. godine stoji: Kulturna baština 
odnosi se na spomenike, skupine građevina i lokaliteta koji imaju povijesnu, estetsku, 
arheološku, znanstvenu, etnološku ili antropološku vrijednost. 

Uz to, istaknute su i tri glavne komponente prilikom njenog definiranja: 

Spomenici - djela arhitekture; monumentalna djela iz područja skulpture i slikanja; elementi 
ili strukture arheološke prirode; crteži, pećine i prebivališta; kombinacije obilježja izuzetne 
univerzalne vrijednosti, povijesne, umjetničke ili znanstvene; 

Skupine građevina - skupine samostojećih ili povezanih građevina koje zbog svoje 
arhitekture, homogenosti ili položaja u okolišu posjeduju izuzetnu univerzalnu vrijednost, 
povijesnu, umjetničku ili znanstvenu; 

Lokaliteti - čovjekova djela ili kombinirana djela prirode i čovjeka, te područja koja 
uključuju arheološke lokalitete izuzetne univerzalne vrijednosti, povijesne, umjetničke ili 
znanstvene. 

Kao oblici nematerijalne baštine u Konvenciji iz 2003. godine se navode: 
usmena tradicija, izričaj i jezik 
scenska umjetnost 

društvena praksa, rituali i svečanosti 
znanja i praksa o prirodi i svemiru 
tradicijski obrti. 

Prvi lokaliteti na Listu svjetske baštine upisani su 1978. godine, a ona danas broji ukupno 936 
spomenika u 153 države, od čega 725 spomenika kulture, 183 spomenika prirode, te 28 
spomenika koji su istovremeno obuhvaćeni u oba popisa. Hrvatska je među prvima, već 1979. 
godine, upisala svoje lokalitete na Listu - gradsku jezgru grada Dubrovnika, te 
Dioklecijanovu palaču i jezgru grada Splita, a do danas su se na popisu našle gradska jezgra 
Trogira, Šibenska katedrala Svetog Jakova, Starogradsko polje i Eufrazijeva bazilika u 
Poreču. Kulturna baština upisana na Listu svjetske baštine oduvijek privlači veliki broj turista, 
te je tako, iako prvotno pokrenut s ciljem zaštite određenih lokaliteta, status Svjetske baštine 
postao veliki značaj i svojevrsni brend određene lokacije. 

U dijelu nematerijalne baštine, a od velikog je značaja i za Varaždinsku županiju, svakako 
valja istaknuti Cipkarstvo u Hrvatskoj, odnosno tri glavna grada, hrvatska centra čipkarstva - 
Lepoglava, Pag i Hvar. Potom je tu i Fešta Sv. Vlaha u Dubrovniku, Procesija Za Križen na 
otoku Hvaru, umijeće izrade drvenih tradicijskih dječjih igračaka s područja Hrvatskog 
zagorja, te, uz ostalo, i Licitarsko srce, među kojima svakako treba istaknuti dugogodišnju 
tradiciju njegovanja obiteljskog obrta i na području Varaždinske županije u Općini 
Klenovnik. 

2.3.2.Kulturna baština u Hrvatskoj 

U Hrvatskoj je pitanje kulturne baštine tretirano Zakonom o zaštiti i očuvanju kulturne 
baštine. Prema Zakonu, kulturna dobra su od interesa za Republiku Hrvatsku i uživaju njezinu 
osobnu zaštitu, a pod kulturnim dobrima se podrazumijevaju: 

- pokretne i nepokretne stvari od umjetničkoga, povijesnoga, paleontološkoga, 
arheološkoga, antropološkog i znanstvenog značenja, 

- arheološka nalazišta i arheološke zone, krajolici i njihovi dijelovi koji svjedoče o 
čovjekovoj prisutnosti u prostoru, a imaju umjetničku, povijesnu i antropološku vrijednost, 

- nematerijalni oblici i pojave čovjekova duhovnog stvaralaštva u prošlosti kao i 
dokumentacija i bibliografska baština i 

- zgrade, odnosno prostori u kojima se trajno čuvaju ili izlažu kulturna dobra i 
dokumentacija o njima. 

Najčešća je podjela na pokretnu, nepokretnu i nematerijalnu baštinu, no važan je i pravni 
status, odnosno je li riječ o registriranoj baštini ili pak onoj koja još nije dospjela u zakonski 
ili institucionalni okvir. Pravni status kao kriterij definiranja može se primijeniti i s obzirom 
na vlasništvo, odnosno radi li se o privatnom ili javnom dobru. Uz duhovnu komponentu 
kulturne baštine, materijalna baština nastajala je i kao gospodarska komponenta, kao dio 
razvoja društva u kojem su nastajali vrijedni arhivski dokumenti. Kulturna baština, uz 
ekonomsku sastavnicu, dio je i kulturnog identiteta na lokalnoj, regionalnoj ili nacionalnoj 
razini, a s obzirom na trendove u svijetu, tendencija i u Hrvatskoj postaje sa sve većim 
trendom brendiranja u budućnosti. 

Kulturna baština neobnovljiv je i ograničen resurs koji zahtjeva očuvanje, skrb i stalna 
ulaganja. U europskim okvirima to je i prepoznato, te se ne razlikuje u odnosu na ostale 
procese, no čini se da se to kod nas još uvijek smatra troškom i nečim što nije jedan od 
prioriteta. Za očuvanje kulturne baštine zaduženo je Ministarstvo kulture Republike Hrvatske, 
a što, uz ostalo, podrazumijeva i njenu zaštitu, dostupnost, sposobnost prilagođavanja novim 
mogućnostima financiranja, te pripremu i kandidiranje projekata za domaće i međunarodne 

izvore financiranja. Osim toga, potrebno je znanje i vještine kako bi se interesi ključnih 
nositelja i ostalih zainteresiranih za održivi razvoj kulturne baštine povezali i ujedinili, te u 
konačnici, osim same zaštite, rezultirali i određenim gospodarskim učincima. 

U skladu sa standardima i pravilima Europske unije donijeta je Strategija očuvanja, zaštite i 
održivog gospodarskog korištenja kulturne baštine Republike Hrvatske za razdoblje od 2011. 
do 2015. godine kojim su definirani dugoročni ciljevi i smjernice očuvanja, zaštite i korištenja 
kulturne baštine, te načini njihove provedbe u skladu s održivim razvojem Republike 
Hrvatske. Na taj se način želi postići učinkovitije i uspješnije upravljanje zaštitom i 
očuvanjem kulturne baštine, te istovremeno potaknuti i ojačati gospodarsko korištenje 
razvojnih potencijala baštine. 


2.4. Pojam i definicija turističkih resursa 

Pod turističkim resursima Kušen (2000., 313) podrazumijeva potencijalne i realne turističke 
atrakcije, turističku infrastrukturu i suprastrukturu, turističku organiziranost destinacije, 
turističke kadrove i slično. Temeljem toga razlikuju se temeljni turistički resursi, koji 
podrazumijevaju turističku atrakcijsku osnovu, ostali izravni turistički resursi kao rezultat 
prethodnog turističkog djelovanja i neizravni turistički resursi kao rezultat organiziranog 
djelovanja lokalne zajednice s ciljem stvaranja uvjeta za uspješniji turistički razvitak. 

Podjela ima više i sukladno raznim klasifikacijama, no svima je jednak zaključak kako se 
resursima u turizmu smatraju svi čimbenici koji sudjeluju u stvaranju turističkog proizvoda. 

Teorija turizma dijeli turističko kulturne resurse odnosno turističko kulturne atrakcije i 
atraktivnosti na kulturno povijesne atrakcije i atraktivnosti, manifestacije i priredbe, 
znamenite ljude, kulturu rada i života, urbane i ruralne cjeline, te umjetno stvorene 
(artificijelne) atrakcije (zabavni parkovi i sl.)(Geić 2011/185 prema Vukonić, B.et al.2001.). 

Prema MacCannellu turistička vrijednost moderne zajednice, odnosno destinacije leži upravo 
u načinu na koji ona organizira društvene, povijesne, kulturne i prirodne elemente u 
jedinstvenu turističku cjelinu. 

Kušen pak u svojoj sistematizaciji kulturno turističkih atrakcija dodaje i segmente sportsko- 
rekreativne, te zdravstvene suprastrukture. 

Tablica 1: Pregled uobičajenih vrsta kulturno turističkih atrakcija 


1. KULTURNO-POVIJESNE ATRAKCIJE 

1.1. Kulturno-povijesna baština 


1.3. Kulturne manifestacije 

spomenici kulture 


festivali 

arheološka nalazišta 


predstave 

zaštićene urbane cjeline 


1.4. Znameniti ljudi i događaji 

stari gradovi 


1.5. Kultura života i rada 

dvorci 


gastronomija 

crkve 


način života lokalnog stanovništva 

1.2. Kulturne i vjerske ustanove 


etničnost 

muzeji 


folklor i tradicija 

kazališta 


rukotvorine 

hodočasnička središta 




Izvor: Kušen, E.: Turistička atrakcijska osnova, Institut za turizam, Zagreb, 2000, str.27. 

Nerijetko autori u dijelu rasprava oko menadžmenta turizma spominju „harmonizaciju 44 , kao 
nužnost spajanja, odnosno usklađivanja tri temeljna područja - društvo, ekonomiju i okoliš. 
Značajnu ulogu u tome ima i Strategija prostornog uređenja Republike Hrvatske, donijeta 
1997. godine, koja, uz ostalo, osigurava temeljne preduvjete za učinkovito korištenje i zaštitu 
prostora s ciljem održivog razvoja zemlje. Kao jedan od najznačajnijih komparativnih resursa 
razvoja turizma svakako se ističe raznovrsnost i relativno visoki stupanj očuvanosti prirode i 
prostora Hrvatske, a što bi trebalo očuvati kao značajnu prednost pred ostalim europskim, pa i 
svjetskim destinacijama. 

3. KULTURNI TURIZAM 

3.1. Pojmovno određenje kulturnog turizma 

Još uvijek ne postoji jedinstvena definicija kulturnog turizma. Naime, dok ga neki povezuju 
uz mjesta koja turisti vole posjećivati prilikom dolaska u određenu destinaciju, poput 
građevina kulturne baštine (crkava, dvoraca), drugi pod time podrazumijevaju posjet 
muzejima, izložbama, književnim večerima, koncertima i ostalim sličnim događajima. No, 
usprkos tome riječ je o pojmu koji se u javnosti sve više i sve češće spominje. 

Prema definiciji Svjetske turističke organizacije (WTO), kulturni turizam je kretanje ljudi 
zbog osnovnih kulturnih motivacija, kao što su studijske ture, umjetničke i kulturne ture 
putovanja na festivale i druge kulturne događaje, obilazak predjela i spomenika, putovanja 
zbog učenja prirode, folklora ili umjetnosti te hodočašća. 

Pojam kulturnog turizma uglavnom se primjenjuje na putovanja koja uključuju posjete 
kulturnim resursima neovisno o početnim motivima, a kroz kretanje ljudi izvan njihovog 
uobičajenog mjesta stanovanja. Namjera ovakvih putovanja zasniva se na specifičnim 
interesima, tj.potrazi za sudjelovanjem u novim i značajnim iskustvima kulturne prirode kao 
što su otkrivanje vrednota i atraktivnosti spomenika i lokaliteta, ali i tradicionalnih društava, 
njihova etnosa, plesova i pjesama, priča i legendi koje prelaze iz jedne generacije u drugu. 

Neki ga zovu kulturnim turizmom, neki turizmom baštine, neki turizmom kulturne baštine. 
Izuzetno veliki broj definicija stvara i brojna ograničenja, pa tako mnoge pod tom aktivnošću 
smatraju posjete isključivo materijalnim oblicima kulture, zaboravljajući nematerijalnu 
kulturu koja je nerijetko osnova ili barem dio turističkog putovanja. Neke pak definicije pod 
tim pojmom podrazumijevaju samo ona putovanja kojima je i motivacija kultura, 
zaboravljajući da se ona može ponuditi i turistima koji su u određenu destinaciju došli iz 
sasvim drugih razloga. Stoga se, kao kompromisno rješenje, pod pojmom kulturnog turizma 
podrazumijevaju posjete osoba izvan mjesta njihova stalnog boravka motivirane u cijelosti ili 
djelomično interesom za povijest, umjetnost, baštinu ili stil života lokaliteta, regije ili zemlje. 

Upravo tom definicijom kultura obuhvaća i materijalnu dimenziju, poput muzeja, galerija, 
koncerata, kazališta, spomenika i povijesnih lokaliteta, ali i nematerijalnu dimenziju u koju se 
ubrajaju običaji, tradicija, obrti, vještine. 

U teoriji se, ističe Geić, razlikuju tri tipa kulturnog turizma. 

Turizam naslijeđa temelji se na želji za iskustvom različitih kulturnih predjela i oblika 
naslijeđenih iz prošlosti, a osnovni resursi tog oblika turizma su povijesni ostaci prošlosti u 
obliku građevina, arheoloških nalaza, spomenika te drugih oblika ljudskog stvaralaštva 
pohranjenih u muzejima i zbirkama. Tu je uključena i lokalna kulturna tradicija, obiteljski 
obrasci života, vjerski običaji i tradicija koji predstavljaju naslijeđe neke zemlje ih 
destinacije: folklor, umjetnost, obrt, način života, običaji i sakralne svečanosti. 

Povijesni turizam je jedan od glavnih oblika kulturnog turizma u kojem se ostvaruju 
putovanja u područja starih kultura. Orijentiran je i na obrazovanje turista uz stručno vođenje, 
a često i uz održavanje predstava sa zvučnim i svjetlosnim efektima. 

Turizam umjetnosti usmjeren je na privrženost turista umjetnosti u slikarstvu, skulpturi, 
kazalištu i drugim kreativnim oblicima ljudskog izražavanja. Osnovne aktivnosti turista su 
obilazak gradova umjetnosti i povijesnih područja, posjećivanje muzeja i galerija, te 
prisustvovanje umjetničkim priredbama i festivalima. 

Glavni objekti interesa u tzv.kultumom turizmu su kulturno-povijesni spomenici u najširem 
smislu riječi, te najraznovrsnije spektakularne manifestacije, što je posebno usredotočeno u 
gradovima kao izvorištima svekolike kulture i civilizacije. Neke kulturne objekte posjećuje 
više milijuna posjetitelja godišnje (Notre Dame 12 milijuna, Nacionalna galerija u Londonu 
6,3 milijuna, Louvre 6 milijuna). Turizam igra značajnu ulogu u općem kulturnom razvitku 
razvijajući tzv.subjektivnu kulturu i turista i turističkih djelatnika, stvarajući nove tipove 
subjektivne kulture i valorizirajući veliki broj kulturnih dobara, uz kreaciju sasvim novih 
elemenata objektivne kulture koji pojačavaju atraktivnost turističkih destinacija. Turizam 
danas naliči masovnom kulturnom pokretu u kome je svaki turist, ah i svaki domaćin 
predstavnik i promicatelj kulture svoje zemlje. 

3.1.1.Pojam kulturni turist 

S obzirom na veliki broj definicija pojma kulturnog turizma, tako se i kod „kulturnog turista“ 
definicije razlikuju, no najčešća je, a navodi je i Geić u svojoj knjizi, da se radi o pojedincu 
koji ima visoki socioekonomski status, visoku naobrazbu, odgovarajuće slobodno vrijeme, te 
zanimanje vezano za kulturu, odnosno razvijenu kulturnu potrebu. Među njima su češće 
zastupljene žene, a to su najčešće iskusni putnici koji posjećuju natprosječan broj kulturnih 
atrakcija tijekom putovanja, te se rado uključuju u sve češće organizirane kulturološke 
turoperatorske ture kopnom i morem. Oni i u svakodnevnom životu učestalo posjećuju 
kulturne atrakcije, a često im je i sama profesija vezana uz kulturu i umjetnost, što omogućava 
i participaciju u odgovarajućim organiziranim učestalim putovanjima radi kongresa i 
sastanaka na temu kulture uz odgovarajući kulturni program i itinerer (Geić, 2011., 313). 

,,Kulturne“ turiste može se grupirati u tri skupine ovisno o značenju kulture u odabiru 
destinacije na turiste motivirane, inspirirane i one privučene kulturom. 

Turisti motivirani kulturom 

Ovu grupu čini 5-15 posto turista, te oko 5 posto lokalnih stanovnika. Njima su atraktivna 
elitna kulturna događanja i turistički paketi, te vole da ih se tretira kao posebne goste. 

Turisti inspirirani kulturom 

Ovo je najveća skupina u koju spada oko 30 posto turista i otprilike 15 posto lokalnih 
stanovnika. Njih privlače dobro poznati kulturni lokaliteti, atrakcije ili događaji 
(npr.populame izložbe). Osjetljivi su na cijenu i traže vrijednost za novac. Oni su tek 
djelomično motivirani kulturom, i to ih privlače uglavnom dobro reklamirane i popularne 
predstave, koncerti ili izložbe i teško da imaju išta više od površne znatiželje za lokalnu 
kulturu. Kako bilo, posjetit će kulturne atrakcije pod uvjetom da imaju vremena, da su im one 
lako dostupne te im nude vrijednost za novac. 

Turisti privučeni kulturom 

Oni čine otprilike 20 posto turističkog, te 20 posto lokalnog stanovništva. Ova grupa ne 
planira svoj posjet kulturnim atrakcijama, ali će ih posjetiti ako su im ponuđene tijekom 

njihova boravka. Za ovu grupu lokalni kulturni resursi mogu biti atraktivni pod uvjetom da su 
na vrijeme dobili infonnacije o predstavama, izložbama ili kulturnim i povijesnim atrakcijama 
lokaliteta. Marketing u samoj destinaciji, pravovremeno informiranje, dostupnost atrakcije i, 
gdje je potrebno, lakoća rezervacije ulaznica, ključni su elementi za privlačenje ove grupe 
turista. 

Za izradu Strategije razvoja kulturnog turizma u Hrvatskoj poslužila je tipologija koja 
razlikuje tri vrste kulturnih turista: 

- Turista usputne ili slučajne kulturne motivacije (privučenog kulturom), čija motivacija 
dolaska u destinaciju nije bila kulturna. To znači da je turist u destinaciju došao kao 
kongresni, sportski, zdravstveni ili neki drugi turist, ali je u doticaju s lokalnom kulturom ili 
usput posjećuje određenu kulturnu atrakciju. On u načelu nema nikakvu kulturnu motivaciju i 
najčešće je masovni turist, iako drugi oblici turizma nisu isključeni. 

- Must see turista (inspiriran kulturom), čija je motivacija izrazito kulturna, ali se usmjerava 
samo prema velikim kulturnim događajima koji su u trendu. To su obično velike izložbe 
(Picasso u Beču) ili koncerti (Tri tenora). Taj tip turista često se povezuje s bogatijim, 
,,novopečenim“ kulturnim interesentima i ne predstavlja stalno tržište jer njegova motivacija 
ne počiva na dubljem znanju i interesima. 

- Pravoga kulturnog turista (motiviran kulturom), čija je osnovna motivacija za putovanje 
kultura. Taj tip turista prisustvuje izrazitim kulturnim događajima i posjećuje kulturne 
atrakcije, a izbor destinacije obično ovisi o njegovim specijaliziranim interesima. Ipak, taj tip 
turista ne mora nužno imati specijaliziran interes, već ga može mijenjati, ali mu motivacija 
uvijek ostaje u domeni kulture jer počiva na kulturnom znanju (Jelinčić, 2008:48-49). 

U Hrvatskoj, prema tržišnim ispitivanjima TOMAS, relativno mali udio turista, svega 7,5 
posto, navodi posjete kulturnim atrakcijama kao jedan od motiva dolaska, ali gotovo polovina 
sudjeluje u nekim kulturnim aktivnostima. Iako dakle postoji određen postotak turista koji 
dolaze upravo potaknuti kulturnim motivima, prostora za napredak ima i više nego dovoljno, 
a daljnjim razvojem kulturnih turističkih proizvoda otvorile bi se mogućnosti privlačenja i 

turista motiviranih specifičnim interesima poput povijesti, arheologije, tradicijske baštine, 
religije, gastronomije. 


3.2. Povijesni razvoj kulturnog turizma 

Kulturni turizam nešto se intenzivnije pojavljuje zahvaljujući, uz ostalo, međunarodnim 
organizacijama kao što su UNESCO i Vijeće Europe, ali i višoj obrazovnoj strukturi turista, te 
želji za iskustvom i aktivnim odmorom. U početku se smatrao tek kao dopuna osnovne 
turističke ponude određene destinacije, no uz kvalitetnu pripremu i ponudu zanimljivih i 
turistima interesantnih sadržaja on bi itekako mogao biti osnovan razlog dolaska i boravka 
turista. Među selektivnim oblicima turizma jedan je onih koji bilježi izuzetan rast i sve veći 
interes, te ga sve veći broj turista navodi kao jedan od razloga dolaska u određenu destinaciju. 

Iako su ljudi i ranije putovali motivirani time da pobliže upoznaju gradove i mjesta u svojoj 
bližoj, ali i daljnjoj okolici, kulturni turizam kao fenomen prepoznat je i definiran 
sedamdesetih godina prošlog stoljeća. Temeljem istraživanja turističkog tržišta došlo se do 
spoznaje kako postoji veliki broj turista koji putuju kako bi stekli nova znanja o pojedinim 
kulturnim i turističkim atrakcijama, te pobliže upoznali mjesto u koje dolaze i ljude koji tamo 
žive. Takvi su turisti nazvani „kulturni turisti“, a takav vid turizma „kulturni turizam“. 

Povezanost turizma i kulture, iako u povijesti vrlo slaba i gotovo nezamjetna, u posljednje 
vrijeme kontinuirano jača i dolazi sve više do izražaja, a potrebe za većom povezanošću sve 
su vidljivije. Iz te povezanosti, odnosno suradnje koristi su obostrane. Turizam zbog 
povećanog dolaska gostiju, te samim time i financijskih rezultata, a kultura zbog dodatnih 
ulaganja u kulturne resurse, te obnovu i očuvanje postojećih. 

Jedan od značajnih faktora u kulturnom turizmu svakako je i obrazovanje, odnosno edukacija 
turističkih djelatnika, ali i ukupnog stanovništva koje posredno ili neposredno sudjeluje u 
turizmu, a što se u konačnici odražava i kao turistička kultura mjesta. 

Kulturni turizam najbrže je rastuće tržište Europe, praćeno segmentacijom tržišta, ali i sve 
većim porastom konkurencije. Podaci bi zasigurno bili veći i pozitivniji u korist kulturnog 

turizma, no veliki broj turista još se uvijek ne smatra „kulturnim turistima 44 i ne navodi kulturu 
kao primami cilj svog putovanja. Uz to, riječ je uglavnom o individualnim turistima, što 
dodatno otežava njihovo uvođenje u prikupljene statističke podatke. Tome svakako treba 
pridodati i svjetske trendove koji ukazuju na porast broja kulturnih turista - poput sve češćih 
vikend-programa, povećanog interesa za individualnim aranžmana, većeg broja starijih 
turista, koji su najčešći „korisnici 44 kulture. Prema nekim istraživanjima ukazuje se na to kako 
veliki broj turista svoj boravak produžuje kako bi popratili neki od kulturnih programa. 

Svjetska je turistička organizacija procijenila da se oko 37 posto svih turističkih putovanja 
odnosi na kulturni turizam i da se tržište povećava po stopi od 15 posto godišnje. Istraživački 
projekt ATLAS-a koji je obuhvatio deset zemalja Europske unije pokazao je dosta jasnu sliku 
kulturnog turizma u Europi. Najjača emitivna tržišta međunarodnog kulturnog turizma su 
SAD, Velika Britanija, Njemačka, Francuska i Španjolska, korisnici su visoke izobrazbe, a 20 
posto ima završenu neku poslijediplomsku naobrazbu. Čak oko 30 posto turista pripada 
mlađoj dobi od 20 do 29 godina. Više od 20 posto turista izjavljuje da su kulturne privlačnosti 
„vrlo važne 44 , a oko 60 posto da su „važne 44 u određivanju destinacije u koju će putovati na 
glavni odmor. Najviše turista posjećuje muzeje i povijesne spomenike, dok druge kulturne 
privlačnosti manje uključuju kao ciljeve svojih putovanja. Većina ih putuje više puta godišnje 
na kraćim boravcima (Pančić Kombol, 2000., 183-184). 

Prema podacima WTO-a (World Tourism Organization) kulturni turizam bilježi sve veći rast 
u svijetu. Naime, s obzirom na sveopću gospodarsku krizu, a samim time i negativne trendove 
koji su bilježeni i u turizmu, značajniji udio zauzeo je kulturni turizam koji se uglavnom, kako 
ističe Jelinčić, oslanja na obrazovanijeg gosta sa specifičnim interesima. U prilog tome govore 
i podaci Svjetske turističke organizacije, čiji stručnjaci predviđaju da će do 2020.godine 
prosječna godišnja stopa rasta za ukupni turizam u svijetu iznositi 4 posto, dok će, prema 
predviđanjima, prosječna godišnja stopa kulturnog turizma iznositi 15 posto. 

3.3. Kulturni turizam u Hrvatskoj 

Kulturni turizam u Hrvatskoj sveprisutna je pojava. Manifestacije poput Dubrovačkih ljetnih 
igara ili Splitskog ljeta imaju tradiciju dužu od 50 godina, a čemu se s ovogodišnjim 45-im 
izdanjem približavaju i Varaždinske baro kn e večeri. No, donedavno sve su te, ali i brojne 
druge manifestacije bile tek u funkciji kulturne nadogradnje stanovnika određenih destinacija, 
a najveći problem u njihovom provođenju i održivosti, iako je većina temeljena na odličnoj 
ideji, nije zaživjela zbog nedostatka znanja iz kulturnog menadžmenta, ali i nerazumijevanja 
jedinica lokalnih samouprava. Temeljem Strategije razvoja kulturnog turizma zabilježeni su 
određeni pomaci u dijelu obrazovanja u području kulturnog turizma, te informiranju, no ostaje 
još cijeli niz aktivnosti koje je potrebno provesti. 

Iako se Hrvatska može pohvaliti brojnim kultumo-turističkim resursima, to ne označava i 
razvijenost njenog kulturnog turizma. Naime, ni svaka kulturna ustanova, pa tako ni lokaliteti 
nisu pogodni za razvoj kulturnog turizma, bez obzira radi li se o njihovoj oštećenosti, odnosno 
dotraj alosti ili nezainteresiranim zaposlenicima. 

Prvo sveobuhvatno istraživanje stavova i potrošnje posjetitelja kulturnih atrakcija i događanja 
u Hrvatskoj, za potrebe Ministarstva turizma, a u suradnji sa Savjetom za kulturni turizam 
Hrvatske turističke zajednice, proveo je TOMAS 2008. godine. Istraživanje je provedeno od 
srpnja do listopada 2008. godine na 37 kulturnih atrakcija ravnomjerno raspoređenih u 
priobalnim i kontinentalnim županijama. Temeljem prikupljenih podataka došlo se do 
spoznaje kako među kulturnim turistima prevladavaju posjetitelji srednje (47%) i mlađe 
(30%) dobi, s nešto većim udjelom muškaraca (53%). Kulturni turisti uglavnom su fakultetski 
obrazovani (38%) ili sa završenom višom školom (24%). Među kulturnim turistima 
prevladavaju inozemni posjetitelji (62%), a većina ih je motivirana željom za učenjem (26%), 
u kombinaciji s imidžom ili reputacijom atrakcije/događanja (18%) i znatiželjom (18%). 
Kulturni turisti prikupljaju informacije o kulturnoj atrakciji ili događanju više od godinu dana 
unaprijed (46%) ili po dolasku u destinaciju (26%), a pri tome se najčešće oslanjaju na 
preporuke prijatelja, rođaka ili lokalnih žitelja. Većina posjetitelja (59%) u prvom su posjetu 
kulturnoj atrakciji/događanju, a 22% u drugom, no kulturna događanja imaju najveći udio u 
ponovnom posjetu (52%). Većina inozemnih kulturnih turista poistovjećuje Hrvatsku s 

bogatom kulturno-povijesnom baštinom (84%), jedinstvenim običajima i tradicijom, te 
gastronomijom (72% svaki), bogatstvom muzeja i galerija (71%), dok ih 50 do 60% 
poistovjećuje s festivalima i događanjima, bogatim kultumo-umjetničkim životom, te 
destinacijom pogodnom za kulturom motivirana putovanja. Trećina posjetitelja može se 
smatrati ciljanim, kulturom motiviranim turistima koji putuju specifično zbog posjeta 
kulturnoj atrakciji/događanju ili su na kulturom motiviranom odmoru. 


3.3.1. Problemi kulturnog turizma u Hrvatskoj 

Hrvatska je zemlja bogata kultumo-turističkim resursima, koja su za sada još uvijek u većem 
broju, uglavnom potencijalna. No, njihova brojnost, na žalost ne označava i razvijenost 
kulturnog turizma. Usprkos brojnim kompaktnim urbanim i ruralnom povijesnim cjelinama, 
UNESCO-vim lokalitetima, nizu kvalitetnih kulturnih institucija, nematerijalnih kulturnih 
dobara, legendi i mitova, raznovrsnim turističkim atrakcijama, da bi se kulturni turizam 
razvio, moraju se aktivirati i postati atraktivnima za turiste, ali i lokalno stanovništvo. Naime, 
kultura je oduvijek privlačila turiste, samo im je treba pokazati, približiti i ,,otkriti“. 

Prilikom donošenja Strategije turističkog razvoja Republike Hrvatske identificirano je više 
problema koji se javljaju u kulturnom turizmu: 

nedovoljno razvijen sustav kulturnih statistika, 

nedovoljna znanja koordinatora projekata o kulturnom menadžmentu, 

centraliziranost i birokracija postupaka, 

- nepostojanje prepoznatljivog kulturno-turističkog proizvoda, 

površno znanje lokalnog stanovništva o vlastitoj baštini, 

nedovoljna ili loše organizirana promidžba, 

nedovoljna suradnja između sektora kulture i turizma, 

nepostojanje savjetodavne institucije za organizatore kultumo-turističkih inicijativa. 

Kao jedan od većih problema često se ističe nedovoljna suradnja između sektora kulture i 
turizma. Iako su logičnim slijedom međusobno povezani, suradnja se teško ostvaruje, te svaki 
sektor radi za sebe i nemaju stalne i koordinirane odnose. Iz tog razloga, aktivnu ulogu 
razvoja kulturnog turizma trebale bi preuzeti regionalne i lokalne turističke zajednice. 

Iako se Hrvatska deklarira kao turistička zemlja, nema, još uvijek, turističku, pa tako ni 
kulturno-turističku aktivnost tijekom cijele godine, a sustav i kadrovi se još stvaraju. 
Turističke vrijednosti uglavnom su svedene na individualne lokalne inicijative kojima se 
njeguje tradicijsko nasljeđe, priredbe i obrti, te na pojedince koji organiziraju raznovrsne 
manifestacije, priredbe i događaje. Zbog sve zahtjevnijih turista i korisnika usluga, nužno je 
poboljšati turističke proizvode i učiniti ih što prepoznatljivijim i pozicioniranijim na tržištu, a 
za što je potrebno više uložiti u edukaciju kadrova, te osigurati više financijskih sredstava za 
promidžbu. Kultura je postala „komercijalan proizvod“ koji se nudi turistima koji traže odmor 
i iskustvo, a kao nužni dio osnovne ponude u brojnim turističkim destinacijama. Elementi 
ponude koji često odlučujuće utječu na izbor destinacije putovanja su upravo i kulturne 
atrakcije. Danas se u svijetu sve veće značenje daje kulturnim i ekološkim sadržajima u 
turističkoj ponudi, regionalne razlike postaju sve važnije, a težnja za otkrivanjem autentičnog 
nasljeđa gotovo se uvijek nalazi na popisu motiva za putovanja. Područja interesa su raznolika 
i uključuju kulturno-povijesne spomenike, umjetnost, zabavu, sport, kulturne događaje, jer 
samo na taj način, kroz direktan kontakt s lokalnim stanovništvom, ah i posjetom raznih 
lokacija i događaja, turist ima priliku pobliže upoznati kulturu, tradiciju i baštinu kraja u 
kojem boravi. Upravo originalnost, raznovrsnost i brojnost takvih i sličnih kulturnih resursa 
određuje razinu kvalitete turističkih atrakcija, a što u konačnici povećava vrijednost 
sveukupne turističke ponude destinacije, pa i cijele zemlje. 

Za privlačenje turista, nužno je, osim statičkih kulturnih resursa, koristiti i razne manifestacije 
i festivale, koji postaju ključnim elementima u međunarodnoj turističkoj promociji na sve 
konkurentnijem turističkom tržištu. Na taj se način ujedno produljuje turistička sezona, te 
turiste privlači i u manje atraktivne, odnosno netradicionalne turističke destinacije. Hrvatska 
upravo u tom segmentu itekako turistima ima što za ponuditi na svom priobalnom, ali i na 
kontinentalnom dijelu. 

4.VJERSKI TURIZAM 

4.1. Pojmovno određenje vjerskog turizma 

Veza turizma i religije ostvaruje se kroz tisuće nepokretnih sakralnih objekata i sadržaja koji 
su razlog turističkog interesa i dolaska, i to ne iz vjerskih pobuda, već isključivo turističkih. 
Može se reći da je funkcija religijskih sadržaja u turizmu određena njihovom funkcijom u 
religiji. Ako se sistematizacija religijskih sadržaja prenese u turizam tada se može govoriti: 

- o religijskim sadržajima u sakralnim objektima (crkve, džamije, hramovi), kao atraktivnim 
faktorima turističke ponude u kojima turisti-vjernici izravno zadovoljavaju svoje vjerske, ali i 
druge kulturološke potrebe, te 

- o objektima vjerskih zajednica i organizacija koje potpadaju u receptivnu turističku ponudu 
u širem smislu što se koriste za pružanje usluga turistima-vjernicima (samostani, sjemeništa, 
vjerska učilišta). 

Vjerski se turizam pojavljuje najčešće u tri oblika: 

-kao hodočašće, kontinuirane skupine i individualne posjete vjerskim svetištima 

-kao masovna okupljanja u povodu značajnijih religijskih datuma i obljetnica 

-kao obilazak i posjet značajnijim religijskim mjestima i objektima u okviru turističkog 
itinerera i bez obzira na vrijeme u kojem se to čini (Vukonić, 1990., 98). 

Sakralni objekti pojavljuju se u turizmu u dvostrukoj funkciji. Jednom u svojoj izvornoj 
funkciji, kao objekti u kojima će vjernici zadovoljavati svoje religijske potrebe, a u drugom 
slučaju kao objekti veće ili manje kulturne, povijesne ili umjetničke vrijednosti u kojima će 
turisti-vjernici, ali i turisti koji nisu vjernici, potražiti umjetničke vrednote kao što čine u 
muzejskom prostoru ili galeriji. Ova druga, profana funkcija sakralnih objekata u turizmu 
danas gotovo nadmašuje onu religijsku (Geić, 2002., 141-142). 

Na strani suvremene turističke potražnje vjerski turizam se može tretirati kao vrlo značajni 
marketinški segment koji ima svoje organizacijske fonne (vjerska udruženja), te uhodane 
navike religijskih putovanja - hodočašća. No, potrebno je svakako razlikovati vjerski od 

hodočasničkog turizma. Iako oba imaju istu osnovicu - posjet svetištima i tradicijski 
hodočasnički putovi, razlika je stoje hodočasnicima to prioritet i vjerska obveza. No, i oni su, 
u konačnici potrošači kroz određene ugostiteljske i prometne usluge, kao i trgovačke sadržaje, 
te na taj način jednako tako sudjeluju u profitu koji se ostvaruje. 

Vjerski turizam, u svijetu danas jedan od dinamičnijih segmenata na turističkom tržištu, u 
Hrvatskoj je prvenstveno vezan uz marijanska svetišta, njih gotovo 400-ak, ali tu su i ostala 
priznata svetišta poput Trsata, Sinja, Aljmaša, Ludbrega i dr. 

Na strani suvremene turističke potražnje vjerski turizam se može tretirati kao vrlo značajan 
marketinški segment koji ima svoje organizacijske fonne (vjerska udruženja), te uhodane 
navike religijskih putovanja - hodočašća. Sukladno tim vrlo snažnim motivima turističke 
organizacije inicijalnog turizma (touroperatori, agencije) realiziraju odgovarajuće sadržaje 
koji u suradnji sa akterima turističke ponude, osim duhovnih programa, nude i sve ostale 
sadržaje uobičajene u suvremenom turizmu (Geić, 2011., 324). 


4.2. Povijesni razvoj vjerskog turizma 

Religija je oduvijek bila sastavni dio društvenog sustava tradicionalnog društva. 
Udruživanjem s kulturom i ispreplitanjem s društvenim sustavima, religija je često dobivala 
privilegirano mjesto i postala nezamjenjiva duhovna snaga. Tako je religija stvarala uvjete za 
buduća kretanja stanovništva, i to ne samo vjernika (Vukonić, 1990., 51). 

Religijski turizam je jedan od najstarijih oblika turizma čiji se korijeni mogu naći u najranijim 
zajednicama kada su ljudi zbog religijskih obreda putovah i posjećivali pojedina mjesta - 
svetišta, pritom prelazeći i velike udaljenosti. Kroz povijest su takva mjesta postajala središta 
vjerskih, ali i trgovačkih, kulturnih i ostalih događanja u pojedinim regijama i zemljama. U 
novije vrijeme riječ je i o ekonomski vrlo zanimljivom obliku turizma gdje se hodočasnicima 
i drugim posjetiteljima pružaju različiti infrastrukturni, gastronomski, kulturni, zabavni i 
ostali sadržaji uz raznoliku turističku i trgovačku potrošnju (Geić, 2011., 322). 

U istraživanju koje je 1981. i 1983. Proveo Nederlands Research Instituut voor Rekreatie en 
Toersime (NRIT), 10% ispitanika navelo je crkve i katedrale kao mjesta njihovog posebnog 
interesa u kategoriji arhitektonskog nasljeđa. Tako su se crkve i katedrale svrstale na treće 
mjesto među preferentnim arhitektonskim objektima koji su posebno zanimljivi za turiste (iza 
dvoraca, palača i zemljoposjedničkih dvoraca i gradskih i seoskih lokacija) (Vukonić, 1990., 
80). 

Mjesta poput Marije Bistrice u Hrvatskoj, Međugorja, te Lourdesa i Meke, u posljednje su 
vrijeme sve češće mjesto odredišta brojnih turističkih skupina, a kojima se u sklopu putovanja 
organizira i obilazak sakralnih objekata, te sudjelovanje u misnim slavljima. Nerijetko se 
takva putovanja organiziraju u vrijeme održavanja određenih religijskih manifestacija i 
događanja, poput Ludbreških dana svete nedjelje, a što je, prvenstveno kod katolika, česti 
motiv turističkih putovanja. 

Da bi se moglo govoriti o vjerskom turizmu moraju postojati odgovarajući turistički sadržaji i 
kapaciteti ponude, pri čemu treba razlikovati turistički od religijskog sadržaja, iako se oni 
često mogu ili se i nalaze na istom mjestu. Jednako tako, vjerski turisti na svojim putovanjima 
često koriste razne popratne sadržaje koji im se nude - poput izleta, popratnih kulturnih 
sadržaja i posjeta kulturnim institucijama. Neka od istraživanja ukazala su kako vjerski turisti 
u posljednje vrijeme sve više traže i koriste popratne sadržaje na svojim putovanjima, ali i 
kako je uglavnom riječ o starijim osobama i obiteljima s djecom. 

Vjerski turisti, sukladno svim tim karakteristikama, u većini se ponašaju kao i prosječan 
,,običan“ turist, no jedna od njihovih posebnosti je da ekonomski razlozi, kao ni udaljenost, 
nisu odlučujući prilikom izbora njihovog turističkog mjesta boravka. 

5. STRATEGIJA KULTURNO-TURISTIČKOG RAZVOJA 

5.1. Strategija kulturno-turističkog razvoja Hrvatske 

Kultura i turizam dva su sektora čije je partnerstvo, povezanost i suradnja preduvjet za 
kvalitetan kultumo-turistički proizvod. Upravo iz tog razloga, samo strateški, planirani razvoj 
kulturnog turizma može rezultirati iskorištavanjem potencijala koje Hrvatska ima na najbolji 
mogući način, odnosno kako bi se zadovoljili zahtjevi turista koji traže kulturne sadržaje 
tijekom putovanja. Zaštita kulturnih resursa, društvena korist lokalne zajednice i ekonomska 
korist kulturno-turističkog sektora, neki su od segmenata o kojima brine Strategija razvoja 
kulturnog turizma. 

Strategija se temelji na organizaciji i partnerstvu kulture i turizma, koji zajednički moraju 
pridonijeti razvoju hrvatskih kulturno-turističkih proizvoda u suradnji s resornim 
ministarstvima i lokalnim zajednicama. Na taj način, kultumo-turistički proizvodi temeljeni 
na kultumo-povijesnim znamenitostima pojedinih destinacija i marketin š ki dobro osmišljeni, 
omogućili bi njihovu ponudu na inozemnim i tuzemnom tržištu. Osim što bi se obogatio 
imidž destinacije, time bi se povećali potrošnja i dužina boravka, zadovoljstvo boravkom i 
želja za ponovnim posjetom, stimulirala bi se lokalna, odnosno regionalna potražnja, povećali 
bi se izvori prihoda, privukao investicijski kapital i drugo, stoji, uz ostalo, u Strategiji, koja se 
provodila u više faza. Prvotno su utvrđeni trendovi na tržištu kulturnog turizma u Europi i 
potražnja glavnih hrvatskih emitivnih središta, potom potražnja domaćeg stanovništva i 
njihove navike posjeta kulturnim atrakcijama i događajima, zatim stupanj spremnosti 
kulturnih institucija za uključenje u kultumo-turistički proizvod, a provedeno je i devet 
regionalnih fomma i radionica. Po završetku toga, Strategijom su definirani ključni pojmovi, 
analizirana domaća i inozemna potražnja, hrvatski kulturni resursi, institucije i manifestacije, 
marketing, ljudski resursi, financiranje i zakonodavstvo, te su određeni ciljevi, strateški 
prioriteti i akcije važni za razvoj hrvatskog kulturno-turističkog proizvoda. Kao strateški cilj 
postavljeno je stvaranje kritične mase kvalitetno prezentiranih, suvremeno interpretiranih i 
profesionalno promoviranih kultumo-turističkih proizvoda, koji obogaćuju zadovoljstvo 
postojećih posjetitelja, stvaraju imidž destinacije bogate osmišljenom i sadržajnom kulturno- 
turističkom ponudom, privlače nove tržišne segmente i stimuliraju domaću potražnju. 

Strategijom razvoja kulturnog turizma prvenstveno su se željeli stvoriti preduvjeti sustavnog 
razvoja hrvatskog kulturnog turizma, kao razvojnog prioriteta hrvatskog turizma, kreiranjem 
okruženja i infrastrukture koji učinkovito potiču razvoj kulturno-turističkih inicijativa i 
njihovu promociju, te pomoću sustavnog obrazovanja formiraju Hrvatsku kao destinaciju 
kulturnog turizma kvalitetnog imidža. 

Strategijama turističkog razvoja, koje donose turističke zemlje, pa tako i Hrvatska, određuje 
se pozicija turizma u okviru nacionalnog gospodarstva. 

Strategijom razvoja turizma valorizira se: 

a) nacionalno i međunarodno okružje, odnosno razvojni impulsi koji otuda dolaze, a 
utječu na razvoj turizma, 

b) putovi na kojima se može postići efikasna upotreba resursne osnove za turistički 
razvoj, zatim 

c) instrumenti koji su pogodni za upravljanje turističkim sustavom, kako bi se ostvarili 
postavljeni ciljevi, a sustav prilagođavao izazovima kojima je izložen u procesu 
funkcioniranja, te 

d) mogućnosti turizma da pridonese ostvarivanju nacionalnih razvojnih ciljeva (Dulčić, 
Petrić, 2001., 266). 

Riječ je, dakle, o programu ili skupu akcije koje su usmjerene prilagođavanju turističkog 
sustava uvjetima u okruženju i kriterijima efikasnog korištenja razvojnih resursa s ciljem da 
razvoj turizma u konačnici ostvari optimalan doprinos ostvarivanju nacionalnih razvojnih 
ciljeva. Planiranje razvoja turizma na regionalnoj razini u većini zemalja, iako ne mora biti 
pravilo, uključuje zajedničku inicijativu i suradnju turističkih organizacija na državnoj i 
turističkih organizacija na regionalnoj razini. 

U donesenoj Strategiji razvoja turizma do 2020. godine kulturni turizam smješten je među 
dominantne proizvode. Kao objašnjenje stoji podatak kako je neupitno da je na državnoj 
razini, kao i u nizu destinacija, u posljednjih deset godina mnogo učinjeno na razvoju ove 
grupe proizvoda, ponajviše zahvaljujući donošenju državne strategije razvoja kulturnog 
turizma, ali i sustavnom radu na kreiranju regionalno i globalno prepoznatih događanja i 

pojačanom otvaranju kulturnom turizmu sve većeg broja destinacija. Ključne barijere 
daljnjem rastu treba tražiti u sustavu komercijalizacije, a potoni i u sustavu destinacijskog 
upravljanja kojim bi se kulturni sadržaji na pravi način integrirali u pozicioniranje i isporuku 
ukupnog doživljaja na razini pojedinih destinacija. 

Posebno relevantni proizvodi kulturnog turizma za Hrvatsku uključuju: 

gradski turizam, turizam baštine, turizam događanja, kreativni turizam, te vjerski 
turizam. 

Strategijom su utvrđeni i određeni problemi i propusti, kako se navodi, stvoreno je premalo 
proizvoda i usluga za putovanja i boravak u Hrvatskoj izvan ljetne sezone, što zbog izostanka 
poduzetničkog interesa, a što zbog razvojno-poslovnih barijera i nedovoljno aktivno vođenih 
procesa iz javnog sektora. U uvjetima niske konkurentnosti operativnog poslovnog okruženja 
i pomanjkanja regulatornih funkcija između državne, regionalne i lokalne razine, doprinos 
turizma gospodarskom i društvenom razvoju zemlje stoga je manji od objektivno mogućeg. 


5.2.Strategija turističkog razvoja Varaždinske županije 

Varaždinska županija, kao najstarija hrvatska županija i županija koja se na turističkom tržištu 
često predstavlja kao cjelogodišnja kontinentalna zdravstveno-rekreativna i gradska kulturna 
destinacija raznolikog i slikovitog prirodnog krajolika oplemenjenog bogatim urbanitetom 
živahnih središta, Strateški marketinški plan turizma nema donijet još od 1997. godine. 
Upravo se ovih dana, tijekom nastajanja rada, sastajalo stručno tijelo koje bi trebalo u 
konačnici donijeti novu strategiju, no kako ona još nije postala službeni dokument, osvrt je 
baziran na prethodni plan, Strategiju razvoja turizma Agencije za razvoj Varaždinske županije 
i Programu rada Turističke zajednice Varaždinske županije za 2015. godinu. 

Varaždinska županija, temeljem istraživanja i pokazatelja potreba turista iz EU, zadovoljava 
glavne kriterije prilikom odabira turističke destinacije, a to su ponuđeni sadržaji, troškovi 
putovanja, interes za povijesnu baštinu i okoliš. Na području županije djeluju turističke 

zajednice gradova Ivanec, Lepoglava, Ludbreg, Novi Marof, Varaždin i Varaždinske Toplice, 
te općina Bednja i Gornji Kneginec. 

Varaždinska županija razvija i ima potencijal za razvoj sljedećih selektivnih oblika turizma: 
kulturni turizam 
kongresni turizam 
zdravstveni turizam 
vjerski turizam 
lovni i ribolovni turizam 
rekreativni turizam 
izletnički turizam 

Kako je istaknuto, glavni uzrok malog broja noćenja na području Varaždinske županije je 
nepostojanje turističkog proizvoda upakiranog u kvalitetnu turističku ponudu plasiranu na 
turističko tržište. 

Kako bi se postigla kvalitetna turistička ponuda, odnosno realiziralo lakše financiranje 
projekata uz više partnera, okupilo više stručnjaka na jednom mjestu, te postigao kvalitetan 
monitoring i evaluacija, nužna je koordinacija lokalnih i regionalne turističke zajednice, 
lokalne uprave u samouprave, te Ureda državne uprave, kulturnih i znanstvenih institucija, 
potom putničkih agencija i samih nositelja turističke ponude. Temeljem toga, u Smjernicama 
razvoja turizma Agencije za razvoj Varaždinske županije, predlaže se osnivanje Odbora za 
koordinaciju turizma Varaždinske županije čiji bi glavni zadatak bio koordinacija, odnosno 
provedba smjernica turizma. Jednako tako, ukazano je na nužnost posebnog obraćanja pažnje 
na smještajne kapacitete u županiji, ugostiteljske objekte kojima je nužna revitalizacija, 
kulturno-povijesnu baštinu, biciklističke, planinarske i pješačke staze s dodatnim sadržajima, 
vinske ceste i lovišta. Uz to, predloženo je horizontalno i vertikalno povezivanje svih 
elemenata turističke ponude, te veće korištenje interneta kao sredstvo oglašavanja. 

5.2.1 Ostvareni rezultati i aktivnosti na području Varaždinske županije u 2014. godini 

Na području Varaždinske županije u prvih deset mjeseci 2014. godine zabilježen je porast 
broja dolazaka za 11%, od čega domaćih gostiju za 6, a stranih za čak 17%, te porast broja 
noćenja turista za 3% u odnosu na 2013. godinu. Iako se turistički proizvodi razvijaju, 
turistička je ponuda još uvijek nedovoljno raznovrsna, nije cjelogodišnja, te još uvijek ne 
postoji kvalitetna lokalna i turistička infrastruktura koja bi pratila postojeću ponudu, a za što 
je nužno aktivnije uključivanje lokalne samouprave. Grad Varaždin ima najveću fluktuaciju 
turista, no nema cjelogodišnje atrakcije koja bi produljila vrijeme boravka turista na 
destinaciji. Tijekom 2014. godine znatno se više financijskih sredstava ulagalo u promociju 
destinacija i manifestacija, no to je još uvijek nedovoljno u odnosu na županije u okruženju, a 
lokalne turističke manifestacije iz istog razloga ulažu premala sredstva u turističku 
infrastrukturu, razvoj novih proizvoda i manifestacije. Na području Županije premalo je 
smještajnih kapaciteta, ukupni broj raspoloživih kreveta je oko 1.500, nedostaju hosteli, 
kampovi i kvalitetni kapaciteti privatnih smještaja. 

Završenim projektima Dravske biciklističke staze u planu je ozbiljnije pozicioniranje na 
tržištu cikloturizma, kao jednom od rastućih selektivnih oblika turizma, nadograđuje se 
signalizacija na biciklističkim rutama, kao i signalizacija za turističke subjekte na područjima 
gdje nema lokalnih turističkih zajednica. Tijekom protekle godine radilo se i na daljnjoj 
prepoznatljivosti i brendiranju destinacije, te uređenju web stranice sukladno novim 
vizualnim identitetom. 

Grad Varaždin postao je jedna od ,,city break“ destinacija za turiste iz Španjolske, Njemačke i 
Koreje, na području Županije počelo je raditi lovište Dijana (Trakošćan), a lovište Zelendvor 
u dvije godine ima u planu vratiti broj gostiju na razinu najboljih godina. Inozemna tržišta s 
kojih dolazi glavnina stranih gostiju su Italija, Poljska, Njemačka, Austrija, Rusija, a nužan je 
i jači marketinški pristup na potencijalnim novim tržištima, poput Nizozemske, Francuske, 
Češke, Španjolske i Švicarske. 

Temeljem toga, kao neke od prioritetnih aktivnosti Turističke zajednice Varaždinske županije 
u 2015. godini, istaknuto je kontinuirano poboljšavanje imidža Županije kao sadržajne 
kulturno-zabavne i prirodno-atraktivne destinacije, te daljnja stabilizacija položaja kao 

kvalitetnog receptivnog turističkog područja na međunarodnom tržištu kroz stvaranje 
osmišljene i sadržajne turističke ponude. Potom se, uz ostalo, navodi širenje ponude 
proizvoda i doživljaja, pojačane aktivnosti oko brendiranja, povećanje kvalitete i 
specijalizacija turističkih usluga, potpore i realizacije novih i cjelogodišnjih turističkih 
proizvoda, stvaranje prepoznatljivog i privlačnog okružja za boravak turista kroz selektivne 
oblike turizma - cikloturizam, eko-turizam, agroturizam, izletnički turizam, razvoj autentičnih 
eno/gastro doživljaja, te poticanje domaće potražnje i suradnje kulturnog i turističkog sektora. 


6. VARAŽDINSKA ŽUPANIJA - KULTURNI I VJERSKI SADRŽAJI U 
GRADOVIMA I OPĆINAMA 

Varaždinska županija, smještena na krajnjem sjeveru Hrvatske u južnom dijelu gornjodravske 
nizine, ističe se bogatom kultumo-povijesnom baštinom, u kojoj posebno mjesto zauzimaju 
palače i crkve baroknog Varaždina, arheološki nalazi iz pretpovijesti i antike, te brojni dvorci. 
Povoljan geoprometni položaj, na pravcu glavne i najkraće veze sjeverozapadne Hrvatske i 
dijela istočne Europe s Jadranom, te granični položaj sa Slovenijom i Mađarskom, dodatna su 
pogodnost u brojnim, pa tako i u turističkim sadržajima. Svoje posebnosti imaju i gradovi i 
općine na području Varaždinske županije. 


6.1. Grad Ivanec 

Ime Ivanec, koje se prvi put spominje 1396. godine, dovodi se u vezu sa crkvenim redom 
Ivanovaca (križara), nasljednika templara koji su u ovom kraju imali brojne posjede u 
razdoblju od 12. do 16. stoljeća. Grad je smješten podno najviše planine Hrvatskog zagorja - 
Ivančice, a osim što posjeduje mnoštvo prirodnih raznolikosti, brojne izvore pitke vode, 
brežuljke, jezera, ribnjake i mlinove, domaćini će vam rado ispričati i stare priče iz svoje 
povijesti vezane uz rudare i rudarska o kn a. Svjedoči tome i čuvanje tradicije kroz nastupe i 

odore oformljene Ivanečke rudarske čete. Na području grada Ivanca razvijaju se selektivni 
oblici turizma - izletnički, ribolovni i vjerski. 


6.2. Grad Lepoglava 

Na spomen Lepoglave mnogi zasigurno prvo pomisle na najveću hrvatsku kaznionicu, no u 
povijesti hrvatskog naroda ona ima daleko značajniju ulogu. Lepoglava je kolijevka hrvatske 
znanosti, umjetnosti i kulture koju su stvarali Pavlini, crkveni red koji je tamo još 1400. 
godine utemeljio samostan kao duhovno i obrazovno sjedište srednjovjekovne Hrvatske. U 
Lepoglavi je 1503. godine otvorena i prva javna gimnazija u kontinentalnoj Hrvatskoj. 1656. 
godine utemeljenje i studij filozofije, a nakon što mu je Papa Klement X priznao sveučilišni 
status, austrijski car Leopold lepoglavskoj je visokoj školi dao i pravo dodjeljivanja doktorata 
iz filozofije i povijesti. Mnogi pavlini dali su veliki doprinos hrvatskoj kulturi i umjetnosti - 
barokni slikar Ivan Krstitelj Ranger, čije barokne freske krase crkvu Blažene Djevice Marije, 
te autor velikog latinsko-hrvatskog i hrvatsko-latinskog rječnika ,,Gazophylacium“ Ivan 
Belostenec. No, svakako nezaobilazan detalj i simbol grada Lepoglave je čipka, koja se 
izrađuje na batiće, i koja je zahvaljujući velikom angažmanu i brojnim aktivnostima 
prepoznata ne samo u Hrvatskoj već i diljem svijeta. Nedaleko Lepoglave nalazi se i 
Gaveznica, geološki spomenik prirode, nalazište poludragog kamena ahata i jedini sačuvani 
fosilni vulkan u Hrvatskoj koji je nastao prije otprilike 22 milijuna godina. 

Grad Lepoglava sa svojom poviješću, umjetnošću i kulturnim bogatstvom ima osnovne 
preduvjete za bavljenje turizmom. Kao turistička destinacija koja svoju strategiju razvoja 
temelji na Lepoglavskoj čipki, nalazištu ahata, te kompleksu Pavlinskog samostana, bilježi 
konstantan rast broja dolazaka i noćenja. Problem je nedostatak smještajnih kapaciteta, što ne 
zadovoljava potrebe za ozbiljnije bavljenje turizmom, no pogodno je područje za razvoj 
ugostiteljstva na seoskim domaćinstvima s mogućnošću noćenja. 

6.3. Grad Ludbreg 

Grad Ludbreg izrastao je uz rijeku Bednju na trgovačkom putu od zapada prema istoku, a 
prema legendi ime je dobio po vitezu križaru Lodbringu iz Burgundije. Trgovište Ludbreg 
razvijalo se uz vlastelinski dvorac i imanje koje je često mijenjalo vlasnike, a najduže je bilo u 
vlasništvu obitelji Batthyany (1695. - 1918.). U kapelici dvorca 1411. godine za vrijeme mise 
zbio se čudesan događaj - svećenik je u kaležu primijetio krv. Vjerujući da se vino u kaležu 
pretvorilo u svetu Isusovu krv, svećenik je kalež dao uzidati iza velikog oltara, a svoju je tajnu 
odao tek pred smrt. Papa Leon X, temeljem svjedočenja, 14. travnja 1513. godine objavio je 
bulu kojom je dozvoljeno štovanje Svete krvi Isusove, a Ludbreg proglašen svetištem. Od 
tada se svake prve nedjelje u rujnu u Svetištu Predragocjene Krvi Isusove, jedinstvenom 
euharistijskom svetištu u Hrvatskoj i svijetu, održava veliko euharistijsko slavlje u čast 
Presvete krvi Kristove na kojoj se okuplja na desetke tisuća vjernika iz cijele Hrvatske. 

Osim toga, legenda iz vremena Rimljana govori da su baš u Ludbregu bili zamišljeni i opisani 
krugovi zemaljski, na čijim se obodima nalaze velike europske metropole, a ovdje je rođen i 
jedan od najpoznatijih svjetskih instruktora aviona, Rudolf Fizir. 

Turistička zajednica grada Ludbrega razvoj turizma na svom području temelji na 
hodočasničkom i vjerskom turizmu, a potencijali za to su Svetište Predragocjene Krvi 
Kristove, Župna crkva, Kapela dvorca Batthyany i manifestacija Ludbreški dani svete 
nedjelje. Na području grada Ludbrega konstantno se povećava broj stranih i domaćih turista, 
no najveći je problem mali broj smještajnih kapaciteta, posebice u privatnom smještaju. 


6.4. Grad Novi Marof 

Postanak Novog Marofa vezan je uz Grebengrad, utvrdu sagrađenu na grebenu Ivančice. Radi 
se o jednoj od najvećih srednjovjekovnih utvrda u Hrvatskoj, utvrdi Greben, čiji se najstariji 
spomen nalazi u ispravi iz 1209. godine kao susjedno granično područje. Grebengrad se danas 
nalazi u Registru kulturnih dobara Republike Hrvatske zaštićen kao nepokretno kulturno 
dobro, jednako kao i Utvrda Paka, naselje Bela sa svoja tri kaštela. Na istom se popisu nalazi i 
crkva Blažene Djevice Marije sv. Krunice u Remetincu i župni dvor, dok je inventar crkve na 

popisu pokretnog kulturnog dobra. Iako je kraj bogat spomenicima prošlosti, starim crkvama 
i dvorcima, Novi Marof u Europi i svijetu postao je poznat po dvojici svojih slikara - Mirku 
Račkom i Ivanu Rabuzinu. Samouki slikar i jedan od najznačajnijih predstavnika naivne 
umjetnosti u svijetu, Rabuzin, posebno je cijenjen u Japanu gdje je, među ostalim, izradio 
velike zastore za kazalište u Tokiju i Muzej narodne umjetnosti u Urawi, a oslikao je i 
keramiku za poznatu tvrtku Rosenthal. 


6.5. Grad Varaždin 

Grad Varaždin jedan je od malobrojnih hrvatskih i srednjoeuropskih gradova koje odlikuje 
zamjetan sklad prošlosti i suvremenosti, osebujna sinteza proteklih i sadašnjih vremena. Radi 
se o gradu s jednom od najočuvanijih gradskih cjelina u unutrašnjosti Hrvatske koja je 
upisana i u Registar zaštićene kulturne baštine. Već od samih početaka razvijao se kao „grad 
po mjeri čovjeka“, grad koji ima dušu i prepoznatljivu urbanu osobnost i grad u kojem je 
ugodno živjeti. Grad Varaždin, kao jedan od najstarijih hrvatskih gradova, oduvijek je bio 
upravno, kulturno i prosvjetno sjedište Varaždinske županije. Sa svojom baroknom jezgrom i 
bogatom sakralnom arhitekturom, te iznimno vrijednim umjetničkim inventarom, 
nezaobilazno je važno ime u povijesti cijele Hrvatske. Od 1767. do 1776. godine nosio je i 
titulu glavnog grada Hrvatskog Kraljevstva, u kome je Hrvatski državni sabor zasjedao čak 30 
puta, a u njemu je po prvi puta formirana i hrvatska vlast - Bansko vijeće. Ova hrvatska 
barokna prijestolnica danas se svojim gostima predstavlja kao grad sklada i prisnosti, grad 
koji svoj specifični urbani identitet pokazuje ne samo postojanom ljepotom stare barokne 
arhitekture, nego i toplinom svojih ljupkih trgova, ulica i parkova, a nadasve bogatstvom 
sačuvanih muzejskih zbirki. Sve do danas, u Varaždinu su sačuvana neka od bitnih obilježja 
koja su mu osigurala naziv malog "Beča", grada baroka, glazbe i cvijeća, te ga učinila 
privlačnim turističkim odredištem. No, osim bogate i sadržajne povijesti, Varaždin vrlo 
intenzivno živi tijekom čitave godine kroz razne zanimljive turističke sadržaje - od festivala 
dobrih emocija Špancirfesta, koncerata Varaždinskih baroknih večeri, do raznih priredbe, 
izložbi i sajmova, te kazališnih predstava. Ovdje će svoje zanimljivosti pronaći i zaljubljenici 
u arhitekturu i prirodu - krenuvši od Starog grada, kao najvrjednijeg gradskog kompleksa u 

kojem su smještene zbirke Gradskog muzeja, najstarije europske Gradske vijećnice smještene 
na središnjem gradskom trgu, pa sve do Varaždinskog groblja, jednog od najljepših u Europi, 
parka prirode najviše kategorije. Uz to, posebnost gradu daju i brojni trgovi, ulice u centru 
grada i parkovi, a posjetitelji će zasigurno biti oduševljeni i brojnim očuvanim muzejskim 
zbirkama, ali i brojnim crkvenim tomjevima i zvonima. Upravo je ovo posljednje zaslužno da 
ga se uz naziv „malog Beča“, etiketira kao i „mali Rim“. Često se ističe i kao primjer grada u 
kojem se kulturno-turistička ponuda osmišljava sustavno, a razvoj turizma zasniva na 
kreiranju doživljaja i atmosferi, poput Špancirfesta, festivala dobrih emocija, koji je ove 
godine doživio svoje 17-o izdanje. Ugledni The New York Times Varaždin je, nazvavši ga 
jednim od najpitoresknijih i najočuvanijih dijelova zemlje, uvrstio u 52 svjetske destinacije 
koje se moraju posjetiti u 2014. godini, te se tako našao u društvu s brojnim značajnim 
destinacijama, a od europskih su na popisu još albanska obala, Beč, danski Elsinore, 
Rotterdam, Subotica, Škotska, Yorkshire, Frankfurt, Umea, švicarski Andermatt, Atena, 
Vatikan i Island. Grad Varaždin svoj razvoj temelji na iskorištavanju kulturnih i urbanih 
potencijala, te, sada već, prepoznatim manifestacijama poput Špancirfesta i Varaždinskih 
baroknih večeri. Rješenje za povećanje smještajnih kapaciteta je izgradnja hotela na području 
grada Varaždina, koja je u tijeku, odnosno na području neke od općina koje okružuju grad. 


6.6. Grad Varaždinske Toplice 

Veoma je mali broj tako očuvanih antičkih spomenika iz doba Rimskog Carstva u 
kontinentalnoj Hrvatskoj poput Varaždinskih Toplica, a koji ovaj grad s njegovom 
arhitektonskom cjelinom i poviješću od gotovo 2.400 godina čine jedinstvenim u ovome 
dijelu Europe. Prirodni izvor termalne vode odredio je položaj, ali i dao ime gradu, te 
uvjetovao kontinuitet boravka liječenja ljudi sve od doba Rimskog Carstva do današnjih dana 
kao suvremenog lječilišta. Tragove boravka ovdje su ostavili i ljudi prapovijesnog doba, u 
špilji Gradišće gdje je živio toplički pračovjek. Bogata i turbulentna povijest zapisana je uz 
Varaždinske Toplice, a svatko od vladajućih ovdje je ostavio svoj pečat i trag, što danas gradu 
daje dodatnu dozu zanimljivosti i posebnosti. 

Grad Varaždinske Toplice sa zdravstveno-rekreativnim turizmom predstavlja po broju 
smještajnih jedinica i broju noćenja najveću županijsku turističku destinaciju. Grad svoj 
razvoj temelji na zdravstvenom turizmu kao nositelju razvoja, te kongresnom turizmu i 
turizmu na seoskim domaćinstvima. Zbog nedovoljnog popratnog sadržaja nužna je suradnja s 
ostalim destinacijama. 


6.7. Općina Bednja 

Općina Bednja područje je zaštićeno prstenom zagorskih brega, zahvaljujući kojima obiluje 
očuvanom bogatom autohtonom i arhaičnom kulturom, poput govora, nošnji, običaja i starih 
kućica. Ovdje je smješten i Biser Hrvatskog zagorja, utvrda izgrađena u 13. stoljeću i nazvana 
Zmajeva stijena koja je tijekom stoljeća izrasla u dvorac Trakošćan - mjesto odredišta brojnih 
romantičara, zaljubljenika u prošlost i kulturu, ali i prekrasnu prirodu, koji ovdje dolaze kako 
bi uživali u šetnji oko jezera kroz prekrasnu šumu. Omiljeno odredište brojnih rekreativaca 
ovdje je Ravna gora, a za ljubitelje autohtonog i tradicionalnog svakako i bednjanski govor, 
jedan od najmelodičnijih i najneobičnijh kajkavskih dijalekata, proglašen hrvatskom 
nematerijalnom kulturnom baštinom. 

Najveći potencijal Turističke zajednice općine Bednja predstavlja dvorac Trakošćan, oko 
kojeg je temeljena kompletna turistička ponuda ovog kraja. No, to nije nikako dovoljno za 
višednevno zadržavanje turista, te je nužno poraditi na upotpunjavanju ponude u suradnji s 
ostalim područjima u Županiji. 

7. REZULTATI PROVEDENE ANKETE U TURISTIČKIM 
ZAJEDNICAMA NA PODRUČJU VARAŽDINSKE ŽUPANIJE 


Istraživanje je provedeno u sedam turističkih zajednica na području Varaždinske županije - u 
gradovima Ivanec, Lepoglava, Ludbreg, Novi Marof, Varaždin i Varaždinske Toplice, te 
općini Bednja. Rezultati ankete i prikupljeni podaci prikazani su u slijedećim tablicama i 
grafikonima. 


U tablicama u nastavku donijet je pregled broja turista u razdoblju od 2010. do 2014. godine, i 
to njihovog ukupnog broja, te posebno domaćih i stranih gostiju. Potom dolazaka gostiju i 
ostvarenih noćenja, te broj organiziranih grupa, odnosno individualnih dolazaka gostiju. 


Tablica 2: Broj turista na području gradova i općina Varaždinske županije u 2010. godini 



2010 

Ukupno 

Domaći 

Strani 

Dolasci 

Noćenja 

Organizirane 

grupe 

Individualni 

dolasci 

Bednja 

0 

0 

0 

0 

0 

0 

0 

Ivanec 

3.400 

1.690 

1.710 

3.500 

2.155 

Da 

Da 

Lepoglava 

0 

0 

0 

435 

566 

0 

435 

Ludbreg 

2.379 

1.222 

1.157 

2.379 

4.262 

0 

2.379 

Novi Marof 

369 

193 

176 

369 

534 

0 

369 

Varaždin 

22.139 

9.444 

12.695 

22.139 

50.480 

3.147 

18.722 

Varaždinske Toplice 

7.874 

7.315 

559 

7874 

51.297 

0 

7.874 


Izvor: Autorova vlastita obrada 


Tablica 3: Broj turista na području gradova i općina Varaždinske županije u 2011. godini 



2011 

Ukupno 

Domaći 

Strani 

Dolasci 

Noćenja 

Organizirane 

grupe 

Individualni 

dolasci 

Bednja 

0 

0 

0 

0 

0 

0 

0 

Ivanec 

4.980 

3.059 

1.921 

5.000 

3.085 

Da 

Da 

Lepoglava 

0 

0 

0 

590 

1.617 

0 

590 

Ludbreg 

3.838 

1.855 

1.983 

3.838 

6.686 

0 

3.838 

Novi Marof 

317 

109 

208 

317 

657 

0 

317 

Varaždin 

19.588 

7.891 

11.694 

19.588 

43.947 

3.622 

15.966 

Varaždinske Toplice 

8.825 

8.412 

473 

8.825 

55.509 

0 

8.825 


Izvor: Autorova vlastita obrada 

Tablica 4: Broj turista na području gradova i općina Varaždinske županije u 2012. godini 



2012 

Ukupno 

Domaći 

Strani 

Dolasci 

Noćenja 

Organizirane 

grupe 

Individualni 

dolasci 

Bednja 

32.617 

4.829 

2.286 

7.115 

11.310 

5.269 

1.808 

Ivanec 

4.080 

2.664 

1.416 

6.000 

2.750 

Da 

Da 

Lepoglava 

0 

0 

0 

592 

1.260 

0 

592 

Ludbreg 

4.315 

1.482 

2.833 

4.315 

6.771 

0 

4315 

Novi Marof 

314 

99 

215 

99 

557 

0 

99 

Varaždin 

19.434 

8.143 

11.291 

19.434 

43.126 

2.986 

16.448 

Varaždinske Toplice 

7.062 

6.110 

952 

7.062 

44.053 

0 

7.062 


Izvor: Autorova vlastita obrada 


Tablica 5: Broj turista na području gradova i općina Varaždinske županije u 2013. godini 



2013 

Ukupno 

Domaći 

Strani 

Dolasci 

Noćenja 

Organizirane 

grupe 

Individualni 

dolasci 

Bednja 

39.235 

5.447 

2.438 

7.885 

15.580 

5.812 

2.073 

Ivanec 

4.060 

2.448 

1.612 

7.000 

2.489 

Da 

Da 

Lepoglava 

cca 15.000 

0 

0 

584 

1.476 

0 

584 

Ludbreg 

4.127 

1.758 

2.369 

4.127 

7.464 

0 

4.127 

Novi Marof 

240 

103 

137 

240 

569 

0 

240 

Varaždin 

19.206 

8.874 

10.332 

19.206 

41.890 

4.012 

15.194 

Varaždinske Toplice 

4.834 

4.233 

601 

4.834 

27.484 

0 

4.834 


Izvor: Autorova vlastita obrada 


Tablica 6: Broj turista na području gradova i općina Varaždinske županije u 2014. godini 



2014 

Ukupno 

Domaći 

Strani 

Dolasci 

Noćenja 

Organizirane 

grupe 

Individualni 

dolasci 

Bednja 

41.468 

7.242 

1.650 

8.892 

14.832 

5.957 

2.895 

Ivanec 

4.873 

2.861 

2.012 

6.000 

3.084 

Da 

Da 

Lepoglava 

cca 15.000 

0 

0 

634 

1.457 

1 

633 

Ludbreg 

3.991 

1.266 

2.725 

3.991 

6.875 

0 

3.991 

Novi Marof 

223 

124 

99 

223 

436 

0 

223 

Varaždin 

20.975 

8.246 

12.729 

20.975 

47.142 

3.554 

17.421 

Varaždinske Toplice 

4.792 

4.009 

783 

4.729 

28.087 

0 

4.792 


Izvor: Autorova vlastita obrada 


Rezultati ankete prikazani su grafički, po pitanjima u nastavku rada. 

Grafikon 1: Najčešći motivi dolaska turista u destinaciju 


Koji j« najčešći motiv dolaska turista u Vašu destinaciju ? 


Pahmi oclrttn 



Pasivni odmor, apufttanje 3 
Zafceve 1 
Spori. rekreacija 4 

Ljepota pnroclo 4 

Zdravlje 1 

Upoznavanja kulturna i povijesna baština 5 
UZ i van jo u gastronomiji 2 

Nova iskustva i ooZivl|a|i 2 
Odnos cijene i ponude 1 
Vjerski motivi 2 
Ostalo 2 


14 


Ili 


14 3*V 


14 3% 


Izvor: Autorova vlastita obrada 

U prvom su grafikonu prikazani najčešći motivi dolazaka turista u destinacije na području 
Varaždinske županije iz kojih je vidljivo kako je u 71,4%, odnosno u čak pet od sedam 
turističkih zajednica, razlog dolaska upoznavanje kulturne i povijesne baštine. U 57,1% 
slučajeva, odnosno kod četiri turističke zajednice, to su sport i rekreacija, odnosno ljepota 
prirode. Pasivni odmor i opuštanje jedan je od motiva dolaska na područje tri turističke 
zajednice što čini 42,9%. Uživanje u gastronomiji, nova iskustva i doživljaji, vjerski motivi, te 
ostalo pojavljuju se kao motivi kod dvije turističke zajednice (28,6%), dok se kao pojedinačni 
slučajevi (14,3%) kao motivi pojavljuju zabava, zdravlje, te odnos cijene i ponude. 

Grafikon 2: Izvori informacija o destinacijama 


Koji su Izvori Informacija o Vašoj destlnacljl ? 



Prijašnji boravak 
Preporuke »odbine I prijatelja 
Brošuro, oglasi, plakati 
Članci u časopisima 
Radio i TV emisije 
tntnrnot 

Preporuke turističkih agencije 
Turistički sajmovi 
Nisu bHe potrebne informacije 


4 57 1% 

3 

5 71 4h;, 

3 42 9% 

2 28 6% 
• 85 7% 

1 14 3% 

1 14 S n c 

1 'i:' 


Izvor: Autorova vlastita obrada 


Međimursko veleučilište u Čakovcu 


49 












Andreja Loparić 


Turistički potencijali Varaždinske županije iz segmenta 

kulturnog i vjerskog turizma 


Internet se pojavljuje kao najčešći izvor informacija u čak šest odgovora što čini 85,7%. 
Slijede brošure, oglasi, plakati u pet slučajeva, odnosno 71,4%, nakon čega slijedi prijašnji 
boravak sa 57,1%, odnosno četiri odgovora. U tri turističke zajednice, što čini 42,9% izvori 
informacija su preporuke rodbine i prijatelja, te članci u časopisima. Slijede sa dva odgovora 
(28,6%) radio i TV emisije, dok su sa po jednim odgovorom (14,3%) preporuke turističkih 
agencija, turistički sajmovi, te odgovor kako nisu bile potrebne informacije. 

Grafikon 3: Prosječno zadržavanje turista u destinacijama na području Varaždinske županije 

Koliko se turisti prosječno zadržavaju u Vašoj destinaciji ? 

1 dan 3 42 9% 

1-3 dana 3 42 9% 

3-5 dan a 0 0% 

5-7 dana 1 14 3% 

7 i više dana 0 0% 



Izvor: Autorova vlastita obrada 

Temeljem prikazanog u trećem grafikonu vidljivo je kako se turisti na području Varaždinske 
županije najčešće zadržavaju jedan, odnosno 1-3 dana. Odgovorile su tako po tri turističke 
zajednice (42,9%), dok se tek u jednoj, što čini 14,3% (Varaždinskim Toplicama) zadržavaju 
5-7 dana. 


Grafikon 4: Mjeseci u kojima turisti najčešće borave u destinacijama Varaždinske županije 


U kojim mjesecima turisti najčešće borave u Vašoj destinaciji 7 



Siječanj 

1 

14.3% 

Veljača 

0 

0% 

Ožujak 

0 

0% 

Travaiij 

1 

14.3% 

Svibanj 

4 

57 1% 

Lipanj 

4 

57 1% 

Srpanj 

5 

71 4% 

Kolovoz 

6 

85 7% 

Rujan 

2 

28 8% 

Listopad 

2 

28 6% 

Studeni 

1 

14 3% 

Prosinac 

1 

14,3% 


Izvor: Autorova vlastita obrada 


Međimursko veleučilište u Čakovcu 


50 









Andreja Loparić 


Turistički potencijali Varaždinske županije iz segmenta 

kulturnog i vjerskog turizma 


Čak šest turističkih zajednica (85,7%) odabralo je mjesec kolovoz kao period kada na 
njihovom području najčešće borave turisti. Slijede sa po pet odgovora (71,4%) srpanj, potom 
sa po četiri odgovora (57,1%) svibanj i lipanj. U dva slučaja (28,6%) kao mjesec najčešćeg 
dolaska turista pojavljuju se rujan i listopad, u po jedan slučaj (14,3%) siječanj, travanj, 
studeni i prosinac, dok se čini kako veljača i ožujak u Varaždinskoj županiji nisu sadržajno 
zanimljivi. 


Grafikon 5: Strane zemlje iz kojih turisti najčešće dolaze u Varaždinsku županiju 


Iz kojih stranih zemalja dolazi najvlio turista u Vašu dcstinaciju ? 

4 

57 

1% 

o% 

1 

14 

3% 

3 

42 

20 

Izvor: Autorova vlastita obrada 

U petom grafikonu vidljivo je kako najviše, u čak šest (85,7%) turističkih zajednica na 
području Varaždinske županije od stranih turista dolaze Nijemci. Slijede Austrijanci u četiri 
slučaja (57,1%), Slovenci i Talijani sa po tri odgovora (42,9%), te Slovaci sa dva odgovora 
(28,6%). Gosti iz Bosne i Hercegovine i Češke pojavljuju se tek sa po jednim odgovorom 
(14,3%), dok je interesantno kako se pod ostalo u sva tri slučaja (42,9%) kao turisti iz stranih 
zemalja pojavljuju Poljaci. 

Grafikon 6: Najvažniji sadržaji turističke ponude destinacija Varaždinske županije 


Koji su najvažniji sadržaji Vaše turističke ponude 7 



Kulturna događanja 5 

Zabavna događanja 3 

Sportsko-rokmatrvna događanja 3 

Vjerska događanja 1 

Eno-gastronomska ponuda 1 

Sajamske manifestacje 3 


42.9^ 


Izvor: Autorova vlastita obrada 

Kulturna događanja, kao najvažnije sadržaje turističke ponude na svom području, istaknulo je 
pet (71,4%) turističkih zajednica. U tri slučaja (42,9%) kao odgovori se pojavljuju zabavna 
događanja, sportsko-rekreativna događanja i sajamske manifestacije, dok su u pojedinačnim 
slučajevima (14,3%) to vjerska događanja, odnosno eno-gastronomska ponuda. 

Grafikon 7: Kulturni sadržaji koje destinacije na području Varaždinske županije nude svojim gostima 


Koje kulturne sadržaje nudite svojim gostima ? 



Koncerti 

3 

42 

9% 

Kazalište 

1 

14 

Muzeji 

3 

9% 

42 

9% 

Izvor: Autorova vlastita obrada 

Svih sedam turističkih zajednica (100%) odabralo je povijesnu baštinu kao kulturni sadržaj na 
svom području. U šest slučajeva (85,7%) to su festivali i priredbe, a kod pet turističkih 
zajednica (71,4%) to su znamenitosti. Sa po tri odgovora (42,9%) to su koncerti, muzeji i 
galerije, dok se pojedinačno sa po jednim odgovorom (14,3%) pojavljuju kazalište i kino. 

Grafikon 8: Iskorištenost kulturnih sadržaja u destinacijama Varaždinske županije 


Smatrate li da su kulturni sadržaji u Vašoj destinaciji dovoljno iskorišteni ? 



Izvor: Autorova vlastita obrada 

Svih sedam turističkih zajednica, odnosno njih 100%, a što je vidljivo iz osmog grafikona, 
smatra kako kulturni sadržaji u njihovoj destinaciji nisu dovoljno iskorišteni. 

Grafikon 9: Razlozi nedovoljne iskorištenosti kulturnih sadržaja na području Varaždinske županije 

Ukoliko smatrate daje iskorištenost nedovoljna, što mislite koji je razlog ? 

Nedostatak fwxanc$skih sredstava 7 100% 

Nedovoljna podrška iedinice lokalne samouprave 3 42 9‘ 

Nedovoljna pod rika regionalne vlasti 0 0* • 

Nedovoifia podrška državno vlasti 1 14 i 

premall interes turista 1 14 i-v. 

Nepostojanje prepoznatljivog kutturno-lurtsUdkog proizvoda 3 

Povrtino znant« lokalne populacije o vlastitoj baštini 2 . >t 

Nedovoljne * »o*8 organizirane promidžba 1 14 J 1 

Nedovoljna suradnja između sektora kulture i turizma 2 2 8 6' - 

Ostalo 0 0% 

Izvor: Autorova vlastita obrada 

Nastavljeno na prethodni grafikon, u devetom se kao najčešći razlog nedovoljne iskorištenosti 
kulturnih sadržaja na području Varaždinske županije kod svih sedam turističkih zajednica 
(100%) navodi nedostatak financijskih sredstava. U tri slučaja (42,9%) to su nedovoljna 
podrška jedinice lokalne samouprave i nepostojanje prepoznatljivog kulturno-turističkog 
proizvoda. U dvije turističke zajednice (28,6%) to su površno znanje lokalne populacije o 
vlastitoj baštini i nedovoljna suradnja između sektora kulture i turizma, dok se kao 
pojedinačni odgovori (14,3%) pojavljuju nedovoljna podrška državne vlasti, premali interes 
turista i nedovoljna ili loše organizirana promidžba. 

Grafikon 10: Ponuda vjerskih sadržaja u destinacijama na području Varaždinske županije 




Katedrale 1 14 31 

Crtrve 7 100” 

Kapelice 4 57 t'! 

Sve&šta 1 1431 


Izvor: Autorova vlastita obrada 

Svih sedam turističkih zajednica (100%) na području Varaždinske županije u svojoj ponudi 
vjerskih sadržaja navodi crkve. Kapelice su u četiri slučaja (57,1%), dok se kao pojedinačni 
odgovori (14,3%) pojavljuju katedrale i svetišta. 

Grafikon 11: Iskorištenost vjerskih sadržaja u destinacijama na području Varaždinske županije 


Smatrate li da su vjerski sadržaji u Vašoj destinaciji dovoljno iskorišteni ? 



Da 2 28 6' 
Ne 5 714' 


Izvor: Autorova vlastita obrada 


U 11. grafikonu je vidljivo kako čak pet turističkih zajednica (71,4%) smatra kako vjerski 
sadržaji na njihovom području nisu dovoljno iskorišteni, dok samo dvije (28,6%) smatra daje 
iskorištenost dovoljna. 

Grafikon 12: Razlozi nedovoljne iskorištenosti vjerskih sadržaja na području Varaždinske županije 

Ukoliko smatrate da je iskorištenost nedovoljna, što mislite koji je rad03 ? 

Nedostatak ftnancijskift sredstava 4 
Nedovoljna podrška jedmice lokalne samouprave 1 14? 

N«dovot|ns podrška regnname vlasti 2 2R n 
Nedovoljna podrška državne vlasti 1 U > 

Premali interes turista 0 0 J , 

Površno manje lokalne populacije o vlastitoj baštini 2 JB 6 ‘. 
Nedovoljna suradi^a Itmedu vjerskih I turlMtklti mšHudja 3 4. . 

Ostalo 1 14 3% 



Izvor: Autorova vlastita obrada 

Nedostatak financijskih sredstava pojavljuje se kao razlog nedovoljne iskorištenosti vjerskih 
sadržaja na području Varaždinske županije kod četiri turističke zajednice (57,1%). U tri 
slučaja (42,9%) to je nedovoljna suradnja između vjerskih i turističkih institucija, u dva 
slučaja (28,6%) nedovoljna podrška regionalne vlasti i površno znanje lokalne populacije 0 
vlastitoj baštini, dok se sa po jednim odgovorom (14,3%) pojavljuju nedovoljna podrška 
jedinice lokalne samouprave, nedovoljna podrška državne vlasti, te ostalo. 

Grafikon 13: Dostatnost kulturno-turističkih programa na području Varaždinske županije 


Nedostaje Ii prema Vašem mišljenju u ponudi na području Varaždinske županije kulturno-turislićklti programa ? 


Da 3 
Ne 4 



Izvor: Autorova vlastita obrada 

U četiri anketirane turističke zajednice na području Varaždinske županije (57,1%) smatraju 
kako na području Varaždinske županije ima dovoljno kultumo-turističkih programa, dok se u 
njih tri (42,9%) ne slažu s tom tvrdnjom. 

Grafikon 14: Interes turista za kulturni i vjerski turizam 

Kakav Je prema Vašom iskustvu interes turista za kulturni i vjerski turizam ? 

Veliki 0 0% 

Osrednji 2 28 6% 

U porastu 5 71 4% 

U opadanju 0 0% 

Mi* 0 0% 

Izvor: Autorova vlastita obrada 

U grafikonu broj 14 vidljivo je kako u pet turističkih zajednica (71,4%) smatraju kako je 
interes turista za kulturni i vjerski turizam u porastu, dok u dva slučaja (28,6%) interes 
smatraju osrednjim. 

Grafikon 15: Poznavanje kulturne i vjerske baštine na lokalnoj razini 

Ocjenite poznavanje kulturne i vjerske baštine na lokalnoj razini 

1 0 0 % 

2 0 0 % 

3 5 71 4% 

4 2 28 6% 

5 0 0 % 

1 2 3 4 5 

Izvor: Autorova vlastita obrada 

Poznavanje kulturne i vjerske baštine na lokalnoj razini na svom je području ocjenom dobar 
ocijenilo pet turističkih zajednica (71,4%), dok je njih pet (28,6%) to ocijenilo vrlo dobrim. 


Tablica 7: Kulturni i vjerski programi koji povezuju više gradova, odnosno lokaliteta 

Postoji li na Vašem području kulturni ili vjerski program koji povezuje više gradova, odnosno lokaliteta ? 
Ukoliko postoji, koji su to ? 


Ludbreg 

Ne postoji 

Lepoglava 

Međunarodni festival čipke 

Novi Marof 

Ne postoji 

Ivanec 

Vjerski turizam u Ivancu, između ostalog ima razvijen hodočasnički prvi Romarski put do Marije 
Bistrice. Radi se o prvom obilježenom i kartiranom putu. Zatim prema romanu Eugena Kumičića 
spominju se zaruke Petra i Katarine Zrinski u kapelici Sveti Duh. Pružaju se mogućnosti povezivanja 
s Čakovcem i svim ostalim mjestima gdje su Zrinski obitavali. 

Bednja 

Ne postoji 

Varaždinske 

Toplice 

Putovi rimskih careva 

Varaždin 

Ne postoji 


Izvor: Autorova vlastita obrada 


Grafikon 16: Smještajni kapaciteti na području Varaždinske županije 

Koliki su smještajni kapaciteti Vaše destinacije ? 



Do 100 ležajeva 

3 

42.9% 

Između 101-300 ležajeva 

2 

28.6% 

Između 301-500 ležajeva 

2 

28.6% 

Između 501-700 ležajeva 

0 

0% 

Između 701-1000 ležajeva 

0 

0% 

1001 i više ležajeva 

0 

0% 


Izvor: Autorova vlastita obrada 

Iz grafikona 16 vidljivo je kako je na području tri turističke zajednice (42,9%) broj ležajeva 
manji od 100. U dvije turističke zajednice (28,6%) broj se kreće između 101 i 300 ležajeva, te 
u dvije (28,6%) između 301 i 500 ležajeva. 

Grafikon 17: Dostatnost smještajnih kapaciteta na području Varaždinske županije 


Zadovoljavaju li postojeći smještajni kapaciteti potrebe turista u Vašoj destinaciji ? 



Oa. ima Ih dovoljno 2 28 6 

Da, ima Ih I previše 0 0 

Da, ali nedostaju smještajni kapaciteti više kategorije 1 14 1 

Ne. potrebe su znatno veće od postojećih kapaciteta 4 57 i 


Izvor: Autorova vlastita obrada 

U 17 grafikonu vidljivo je kako čak četiri turističke zajednice (57,1%) smatra kako su potrebe 
turista znatno veće od postojećih smještajnih kapaciteta na njihovom području. Na području 
dvije turističke zajednice (28,6%) smatraju kako je broj ležajeva dovoljan, a u jednoj (14,3%) 
kako je broj ležajeva dovoljan, ali nedostaju smještajni kapaciteti više kategorije. 


Grafikon 18: Smještajni kapaciteti u Varaždinskoj županiji 


Smještajni kapaciteti u Vašoj destinaciji nalaze se u : 



Hole lima 5 714 

Hoslelima 0 
Apartmanima 2 286"., 

Obiteljskom smještaju 0 

Pansionima 0 0% 


Izvor: Autorova vlastita obrada 

Na području pet turističkih zajednica Varaždinske županije (71,4%) smještajni kapaciteti 
nalaze se u hotelima, a u dvije (28,6%) to se odnosi na apartmane. 

Grafikon 19: Ocjene sadržaja na području Varaždinske županije 


Ocjenama od 1 do 5 ocijenite sadržaje na Vašem području 



■ Bednja ■ Ivanec ■ Lepoglava ■ Ludbreg ■ Novi Marof ■ Varaždin Varaždinske Toplice 

Izvor: Autorova vlastita obrada 

U tri slučaja vrlo dobar, te po dva puta dobar i dva puta odličan ocjene su koje su dobili 
događaji u destinacijama Varaždinske županije, a koje su vidljive u grafikonu 19. U ocjenama 
povijesno kulturne baštine dominiraju ocjene dobar, dok su po dva puta ocjene vrlo dobar i 
odličan. Kulturni sadržaji dobili su četiri puta vrlo dobar, dva puta dobar i jednom ocjenu 
dovoljan. Kod vjerskih sadržaja dominiraju ocjene dobar u četiri slučaja, dva puta ocjena je 
vrlo dobar, te jednom dovoljan. Čak pet puta ocjenom dobar ocijenjena je lokalna 
gastronomija, te po jednom sa vrlo dobar i odličan. Objekti za smještaj dobili su tri puta vrlo 
dobar, dva puta dobar, te po jednom ocjenu dovoljan i odličan. 


Grafikon 20: Ocjene neiskorištenih potencijala na području Varaždinske županije 


Ocjenama od 1 do 5 ocijenite neiskorištene potencijale na Vašem području 



Ljepota Ljubaznost Ljubaznost Uređenost Vjerski Kulturni Lokalna Prometna 

krajolika, zaposlenih u stanovništva mjesta sadržaji sadržaji gastronomija dostupnost 

očuvanost turizmu 
okoliša 


Bednja ■ Ivanec ■ Lepoglava ■ Ludbreg ■ Novi Marof ■ Varaždin Va raždi ns ke Topi i ce 


Izvor: Autorova vlastita obrada 

U grafikonu 20 sa tri ocjene dobar, dvije odličan, te po jednom vrlo dobar i dovoljan 
ocijenjeni su neiskorišteni potencijali Varaždinske županije u dijelu ljepote krajolika i 
očuvanosti okoliša. Četiri puta vrlo dobar, dva puta dobar i jednom odličan ocjene su za 
ljubaznost zaposlenih u turizmu, dok je ljubaznost stanovništva ocijenjena sa tri vrlo dobra, 
dva dobra, te po jednim odličnim i dovoljnim. Neiskorištenim potencijalima u uređenosti 
mjesta dodijeljene su četiri ocjene dobar, dva puta vrlo dobar i jednom odličan, vjerskim 
sadržajima pet puta dobar i dva puta dovoljan, a kulturnim sadržajima pet puta dobar i dva 
puta vrlo dobar. U dijelu lokalne gastronomije pet ocjena dobar i dvije vrlo dobar, a u 
prometnoj dostupnosti tri puta odličan, dva puta dobar, te po jednom vrlo dobar i dovoljan. 


8. KULTURNI I VJERSKI TURISTIČKI POTENCIJALI 
VARAŽDINSKE ŽUPANIJE 

Hrvatska turistička zajednica, s ciljem poticanja razvoja atraktivne i konkurentne turističke 
ponude u razdoblju pred i posezone, u srpnju 2014. pokrenula je projekt Hrvatska 365. Uvjet 
za ulazak u projekt bio je, osim dostupnosti ciljanim tržištima do 6 sati trajanja putovanja, 
raspoloživost smještajnih kapaciteta, ugostiteljskih objekata i ostalih popratnih turističkih i 
javnih sadržaja, te usluga u destinaciji u periodu koji ne obuhvaća glavnu turističku sezonu. 

Turistička zajednica grada Varaždina bila je koordinator PPS destinacije Sjever Hrvatske. U 
kratkom je vremenu povezana turistička ponuda Varaždina, Varaždinskih Toplica, Svetog 
Martina na Muri i Strigove. Svaka je destinacija nudila svoje najbolje proizvode, a turistička 
je ponuda toga područja dobila na kvaliteti i raznovrsnosti. Isto tako, a s obzirom na male 
udaljenosti, te potražnju na turističkom tržištu, počela se graditi i nova ponuda. Raspisom 
natječaja Hrvatske turističke zajednice za 2015. godinu ukinuta je destinacija Sjever Hrvatske, 
te je definirano novo PPS područje. Turističke zajednice Varaždina, Bednje, Ivanca, 
Lepoglave, Novog Marofa i Varaždinskih Toplice, te Općina Vidovec osnovali su PPS klub 
destinacije Varaždinska regija koji će koordinirati, razvijati i promovirati turistički proizvod 


Međimursko veleučilište u Čakovcu 


59 




Andreja Loparić 


Turistički potencijali Varaždinske županije iz segmenta 

kulturnog i vjerskog turizma 


Varaždinske županije i razvijati novu ponudu destinacije, a kao ključni proizvodi definirani su 
kulturni turizam i cikloturizam. 

Prirodni resursi čine primarni element turističke ponude - u tom dijelu Varaždinska županija 
ima svojih prednosti i što za ponuditi svojim gostima. Upravo ti elementi turističke ponude 
čine pojedina područja posebno atraktivnima, a Varaždinska županija se može pohvaliti još 
uvijek i velikim količinama nezagađenog okoliša, očuvane prirode i prirodnih znamenitosti. 
Temeljem toga pruža se i mogućnost osmišljavanja tematskih putova koji bi nadišli lokalnu i 
regionalnu razinu, te po mogućnosti uključili i međunarodne partnere. Takav projekt mora 
funkcionirati kao kultumo-turistički proizvod sa svim potrebnim odgovarajućim sadržajima, 
informacijama, te ugostiteljskim objektima i smještajnim kapacitetima. Turistu se mora 
omogućiti da se tom prilikom zabavi, odmori, ponešto sazna i nauči, ali i uživa u lokalnim 
proizvodima, te upozna tradiciju, kulturnu i vjersku baštinu. Primjer su ne tako udaljeni 
Muzeji Hrvatskog zagorja koji su potaknuti bogatim povijesnim izvorima osmislili projekt 
Legende i priče iz zagorskih dvoraca. 

Jedan od prioriteta svakako bi trebao biti u Strategiji razvoja turizma obuhvatiti i segment 
vjerskog turizma, a ponudu vjerskih sadržaja uklopiti u turističke proizvode. Čini se kako 
Hrvatska, iako imamo pozitivan primjer Marije Bistrice, još uvijek nije prepoznala potencijale 
vjerskog turizma koji se u pojedinim europskim zemljama ubraja među značajnije 
gospodarske grane. U Gradu Ludbregu potrebno je urediti postojeću i izgraditi novu 
infrastrukturu, riješiti problem nedostatka smještajnih kapaciteta, te sadržaja i adekvatne 
ponude kako bi se turisti ovdje, a za što bi se itekako mogle iskoristiti priče o legendama i 
zanimljivostima vezanim uz to područje, zadržali više dana. 

Neiskorišteni potencijal, iako nije direktno vezan ni uz jednu od spomenutih jedinica lokalne 
samouprave na području Varaždinske županije, svakako je i Bombellesov park prirode u 
Općini Vinica. Arboretum Opeka, nastao u 19. stoljeću, najstariji je, najljepši i po bogatstvu 
bilja najvrjedniji hrvatski park prirode, upisan u registar kulturnih dobara kao spomenik vrtne 
arhitekture. Više od 800 vrsta drveća, grmlja, cvijeća dopremljeno je iz cijelog svijeta, te 
raspoređeno na 64 hektara koje su prema klasičnom engleskom perivoju oblikovali 
nizozemski vrtlari. Arboretum, nastao zahvaljujući grofovima Bombelles, trenutno je u 

izuzetno lošem stanju. Iako i danas brojni posjetitelji dolaze i uživaju u njegovom okruženju, 
te u Dane otvorenih vrata uče o njegovoj povijesti i biljkama koje se tamo nalaze, prostora za 
napredak i njegovo očuvanje i uređenje itekako ima. Vezano uz obitelj Bombelles, zanimljiv, 
a čini se neiskorišten detalj, daje 1898. godine grof Marko pl. Bombelles prvi u Hrvatsku, 
odnosno u Varaždin i Opeku, dovezao automobil marke ,,Benz“. Prvi automobil u Zagreb je 
stigao tek tri godine kasnije i to zahvaljujući Ferdinandu Budickom, članu „Varaždinskog 
kluba biciklista". Njih dvojica su uz svoje kolege u Zagrebu pokrenuli auto-školu, te priredili 
prve automobilske utrke u Hrvatskoj, a koje su prolazile i kroz Varaždinsku županiju. 

Jednako toga, javnosti je gotovo nepoznato, a svakako u turističkom smislu i neiskorišten 
podatak iz povijesti obitelji Bombelles čija je francuska loza izumrla i njenim nestankom, a 
svi naslovi marki z a i baruna prešli su u hrvatsku lozu. Temeljem toga, trebalo bi proučiti 
povijest plemićkih obitelji koje su obitavale na području Varaždinske županije. 

U povijesnom dijelu svakako je zanimljiva, a neiskorištena, Spilja Vindija nedaleko Donje 
Voće, koja se ubraja u svjetski najznačajnija geološka, paleontološka, arheološka i 
paleoantropološka nalazišta. U njoj su neandrtalci živjeli prije oko 28.000 godina o čemu 
svjedoče ostaci, jedni od najbolje očuvanih u svijetu, a što je svrstava u društvo ostalih takvih 
svjetskih destinacija. 

Kao dio kulturnog turizma, koji uključuje učenje određenih vještina tijekom boravka u nekoj 
destinaciji razvijajući na taj način kreativni potencijal pojedinca, razvio se kreativni turizam. I 
u tom dijelu Varaždinska županija ima što za ponuditi - radionice izrade Lepoglavske čipke, 
te izrada licitara, odnosno medičarskih proizvoda. Sve to bazirano na dugogodišnjoj tradiciji 
ovih krajeva i proizvodima koji su uvršteni na listu nematerijalnih kulturnih dobara. 

Europska kulturna prijestolnica, program kojeg je 1985. godine iniciralo Vijeće ministara 
Europske Unije, prvotno se zvao „Europski grad kulture". Prvi grad koji je ponio tu titulu bila 
je Atena, a program je pokrenut s ciljem povezivanja europskih građana uz priznavanje 
zajedničke europske povijesti i baštine. Ove godine titula se nalazi u Belgiji, 2016. godine biti 
će u Španjolskoj, 2017. u Danskoj, 2018. u Grčkoj, 2019. u Italiji, a 2020. godine kandidatura 
je namijenjena hrvatskim gradovima. Europska komisija ima brojne kriterije koji se prate 
prilikom donošenja odluke o europskoj prijestolnici kulture, no ne postoji određeni model 

prema kojem se biraju. Značajnije je svakako to manjim gradovima, površinom i 
razvikanošću, s obzirom na financijska sredstva koja se dobivaju, a koja se itekako kvalitetno 
mogu iskoristiti i uložiti u obnovu, odnosno revitalizaciju i konzervatorske radove, ali i 
realizaciju samih projekata. Velika potencijalna prilika za dodatni razvoj turističke ponude 
Varaždinske županije bila je i kandidatura grada Varaždina i cijele regije za titulu Europske 
prijestolnice kulture 2020. godine, no odlukom Povjerenstva nezavisnih stručnjaka Varaždin 
nije izborio ulazak u drugi krug izbora. Za tu prestižnu titulu nastavljaju se natjecati Rijeka, 
Osijek, Pula i Dubrovnik, dok su, uz Varaždin, nakon prvog kruga ispali i Zadar, Zagreb, 
Split i Đakovo. Konačno ime hrvatskog grada koji će ponijeti titulu znat će se početkom 
2016. godine, no iako Varaždin neće nositi titulu Europske prijestolnice kulture, najavljeno je 
kako će se nastaviti raditi prema nastalom projektu u čijoj su izradi i osmišljavanju sudjelovali 
svi gradovi sjeverne Hrvatske. Naime, projekt nije bio pokrenut samo radi kandidature, već je 
u samom početku bilo isticano kako će se s njim nastaviti bez obzira na odluku komisije, a što 
će sasvim sigurno doprinijeti podizanju kvalitete upravo kulturnog turizma. 

Temeljem prikupljenih informacija i podataka tijekom istraživanja i nastanka ovog rada, 
napravljena je i SWOT analiza turizma Varaždinske županije. 


Tablica 8: SWOT analiza turizma Varaždinske županije 


Snage: 

Slabosti: 

geoprometni položaj 

nerazvijen kultumo-turistički proizvod 

prostorna raznolikost i slikovitost krajolika 

nedostatak smještajnih kapaciteta 

prepoznatljivost na tržištu 

nedostatak partnerstva i suradnje u turizmu 

pozitivan stav lokalnog stanovništva prema razvoju turizma 

nedostatak autohtonih suvenira 

ekološki čisto prirodno okruženje 

nedovoljna valorizacija kulturne baštine 

obrazovne institucije za kadrove u turizmu 

manjak financijskih sredstava 

visoka razina sigurnosti 

nezainteresiranost zaposlenih za kulturu i dodatnu edukaciju 

bogata kultumo-povijesna baština 

nedovoljna promidžba 

gastronomska ponuda 

nedovoljno razvijena svijest o važnosti kulture i kulturne baštine 

arheološki lokaliteti 

nedovoljne informacije o povijesti i kulturi kod lokalnog 
stanovništva 

potencijal razvoja selektivnih oblika turizma 

konkurentnost turističke ponude 

mogućnost kombiniranja i povezivanja različitih vrsta turizma 

nedostatak profesionalnog menadžmenta 

blizina europskih zemalja 

Prilike: 

Prijetnje: 

selektivni oblici turizma 

konkurencija 

novi turistički proizvod 

potencijalno zagađenje 

mogućnost cjelogodišnjeg poslovanja 

preopterećenost prostora 

bolja pozicioniranost na tržištima 

nedostatak kapitala i sustava poticajnih mjera za ulaganja 

održivi razvoj 

gospodarska loša situacija 

partnerstvo 

gubitak tržišta 

uključivanje kulturnog sektora u turistički proizvod destinacije 

promjena interesa kod turista 

revitalizacija prostora 


povoljan geografski položaj 

suradnja sa zemljama u okruženju i zajednički nastup na tržištu 

mogućnosti prijave projekata na natječaje EU fondova 

rastuće međunarodno tržište posjetitelja 


Izvor: Autorova vlastita obrada 


9 . ZAKLJUČAK 

Turizam u Europskoj uniji čini više od 5 posto BDP-a, dok je u hrvatskom gospodarstvu 
njegov udio od 15 posto sa tendencijom kontinuiranog rasta. Razvoj turizma kao gospodarske 
djelatnosti u uskoj je vezi sa stanjem u gospodarstvu u destinaciji, no istovremeno turizam 
može biti i pokretač razvoja novih djelatnosti. Hrvatska bi se u narednim godinama trebala 
odmaknuti od države u kojoj se prvenstveno nudi sezonski - ljetni turizma, te se više okrenuti 
stimuliranju i dodatnom poticanju novih, suvremenijih i ekskluzivnijih ponuda na atraktivnim 
prostorima. Nužno je dodatno poticati i ostale oblike turizma - kulturni, vjerski, zdravstveni, 
ekološki, a koji već imaju određenu osnovu za daljnji razvoj. 

Kulturni turizam prepoznat je kao održivi oblik turizma koji pomaže u regeneraciji urbanih 
sredina, očuvanju i promociji nacionalnih kulturnih baština i tradicije, u osiguravanju boljeg 
standarda lokalnom stanovništvu, a koji istovremeno minimalno narušava resursnu osnovu na 
kojoj se razvija. Kultura je danas osnovni element kojim se koristi menadžment turističke 
destinacije za privlačenje turista u destinaciju i za stvaranje brenda. U promociji turističke 
destinacije kulturni resursi su vrijednosti koje se mogu istaknuti kao vodeći proizvod 
destinacije. Ono što jednu destinaciju čini drugačijom od ostalih jest njezina kulturna baština. 

No, tu se javlja problem nedovoljnog poznavanja kulturne baštine na lokalnoj razini. 
Obrazovanje u tom segmentu trebalo bi, barem u onim destinacijama koje teže tome da 
postanu turistička odredišta, početi od malih nogu. Za početak kroz priče i legende, a potom i 
kroz konkretnije podatke i informacije, a sve kako bi turistima mogli, zateknu li se u takvoj 
situaciji, pružiti barem osnovne podatke o određenoj destinaciji, ustanovi, objektu ili 
spomeniku. Problem je i nepostojanje prepoznatljivih suvenira, te nedostatak osmišljenih 
tematskih programa koji bi se mogli uklopiti u sadržaje kulturnog turizma uz promoviranje 
kulturne baštine kroz legende, priče, znamenite osobe, obljetnice povijesnih događaja, 
književnost, kostime i vođene ture, te razvijanje novih kulturnih zanimljivosti. 

Značajan problem s kojim se susreću organizatori u manjim sredinama svakako je i 
nedostatak financijskih sredstava. U okviru Europske unije najviše sredstava za kulturni 
turizam dolazi iz Europskog regionalnog razvojnog fonda, no tu je i niz drugih fondova koji 
iako nisu direktno vezani uz turizam zasigurno bi se mogli iskoristiti kroz poticanje 
poduzetništva i obrta, povećanje prihoda, te samim time i otvaranje novih radnih mjesta. U 
kontinentalnoj Hrvatskoj, pa tako i Varaždinskoj županiji, prije svega nedostaje smještajnih 
kapaciteta. Istraživanja pokazuju da kulturni turisti vole manje, po mogućnosti tematske 
hotele i smještajne kapacitete. 

Posljednjih godina sve se više ističe i značaj vjerskog turizma u Hrvatskoj, te njegove, ni 
izbliza, iskorištene mogućnosti i potencijali. Preporuka je svakako u turističke proizvode 
ugraditi i ponudu vjerskih sadržaja u čemu bi značajnu podršku mogle pružiti i crkvene 
strukture. Naime, uz Ludbreg, kao središte vjerskog turizma na području Varaždinske 
županije, veliki su potencijali i u brojnim drugim crkvama diljem Županije koje imaju dugu i 
značajnu povijest, te svoju umjetničku i kulturnu vrijednost. Dobar primjer u tom dijelu 
svakako je Lepoglavski spomenički kompleks. I u ovom segmentu pruža se mogućnost 
dodatne zarade i popularizacije ovog vikend turizma, čiji je najveći problem - sezonalnost, 
odnosno vezanost uz određene datume, obljetnice, blagdane. U tom dijelu nužna je 
povezanost s lokalnim sredinama, odnosno domaćim stanovništvom, kako bi se turistima i 
prilikom kraćih posjeta i obilazaka ponudili dodatni zanimljivi sadržaji, te predstavile 
posebnosti samog lokaliteta, ah i destinacije na kojoj se nalazi. 

Prilikom završavanja ovog diplomskog rada predstavljen je i prijedlog Strategije turizma 
Varaždinske županije 2015-2025. godine koju je izradio Institut za turizam. Njome se, kako je 
istaknuto, želi pokrenuti novi razvojni ciklus usmjeren na snažnije pozicioniranje Varaždinske 
županije na domaćem i stranom turističkom tržištu, te postaviti okvir za definiranje i 
provedbu politike razvoja turizma usmjerene na povećanje ko nk urentske sposobnosti 
turističkih gospodarskih subjekata i povećanje blagostanja stanovnika Županije. Analizom 
okruženja i tržišnih trendova postavljena je razvojna vizija, ključni ciljevi, programska i 
prostorna koncepcija kojom bi Županija u budućnosti trebala postati jedna od najatraktivnijih 
turističkih destinacija u Hrvatskoj. Koncepcija turističkog razvoja pretpostavlja tematiziranje 
ukupnog prostora, te diversifikaciju portfelja turističkog proizvoda, a temelji se na sljedećim 
odrednicama - grad Varaždin i Klaster Varaždinske Toplice-Novi Marof koji bi trebali 
predstavljati fokalne točke turističke aktivnosti i biti glavni atraktori stacionirane i izletničke 
turističke potražnje u Županiji, te veliko ruralno, planinsko i dravsko područje Županije s 
gustom ponudom različitih turističkih iskustava koji se dominantno razvijaju oko Ludbrega, 
Lepoglave, Ivanca i Trakošćana. 

Problemi se mogu prevladati, no nužna je bolja suradnja i povezanost, pa i sa zemljama u 
okruženju, ali i znatnija financijska podrška u realizaciji projekata. Nužna je i edukacija 
zaposlenika u turizmu za novije i sve popularnije oblike turizma, u ovom slučaju kulturnog i 
vjerskog, kao i obrazovanje kulturnih menadžera upoznatih s problematikom, ali i 
potencijalima koji se otvaraju u ovim područjima. Potrebna je i senzibilizacija lokalnog 
stanovništva, ali i njihovo aktivnije uključivanje u sadržaje kroz neke od segmenata, te 
pružanja mogućnosti dodatne zarade. Nužnost je i stvaranja prepoznatljivog i široj javnosti što 
bolje predstavljenog kultumo-turističkog proizvoda. Perspektiva je ulaska i na europsko 
tržište, kroz međunarodnu suradnju, ali i pripremljene projekte za kandidaturu za EPK 2020. 
U realizaciji projekta nužna je podrška i s nacionalne razine, kroz koordinaciju, zajedničku 
promidžbu i kvalitetne zakone, no čini se da će najveći dio i dalje ostati na lokalnoj, odnosno 
regionalnoj vlasti, koja ima i najveći izravan interes za razvoj specifičnih oblika turizma. Uz 
to, pružanje mogućnosti razvoja selektivnih oblika turizma, pa tako i kulturnog i vjerskog, ali 
i svih ostalih koji bi se na to mogli nadovezati, može rezultirati i nizom drugih pozitivnih 
događaja pa tako i razvojem malog i srednjeg poduzetništva. Od samozapošljavanja i 

otvaranja novih radnih mjesta, obnova postojećih i izgradnje novih smještajnih objekata, 
revitalizacije starih kuća, očuvanja starih obrta i običaja, autohtonih jela i proizvoda. 
Turistički razvoj potrebno je temeljiti na očuvanju i poboljšanju prednosti koje Varaždinska 
županija ima, uz neprestano praćenje turističkih trendova i zahtjeva tržišta, odnosno turista. 
Mnoštvo je neiskorištenih potencijala koji bi mogli obogatiti turističku ponudu, a kod 
njihovog iskorištavanja važno ih je i što kvalitetnije prezentirati, osmišljavajući to na 
drugačiji i poseban način, prepoznatljiv upravo za ovo područje. 

Analizom prikupljenih podataka kroz anketu poslanu turističkim zajednicama na području 
Varaždinske županije potvrđene su postavljene hipoteze na samom početku rada. 

Glavna hipoteza: 

HO: Kulturni i vjerski sadržaji Varaždinske županije, posebice oni do sad neiskorišteni, 
definitivno imaju potencijala postati značajni resursi u razvoju turizma ne samo županije, već 
i cijele regije, pa i Hrvatske. Najveći problem svim turističkim zajednicama, a što je 
potvrđeno i provedenom anketom, jest nedostatak financijskih sredstava. Posebno je to 
problem turističkim zajednicama u kontinentalnom dijelu Hrvatske koje nemaju ljetnu sezonu 
s većim priljevom financijskih sredstava, te se moraju oslanjati isključivo na proračunska 
sredstva. Potencijal se u tom dijelu otvara u natječajima za sredstva iz EU fondova, za što je 
nužan kvalitetan i obrazovan kadar u turizmu, a što jednako tako zna biti problem, te otegotna 
okolnost u maksimalnom iskorištavanju mogućnosti i potencijala pojedine destinacije. 

Pomoćne hipoteze: 

Hl: Kulturni i vjerski sadržaji Varaždinske županije predstavljaju značajne elemente kulturne 
i povijesne baštine, a samim time i atraktivne turističke resurse. U prilog tome govori i 
kontinuirani porast broja gostiju posljednjih nekoliko godina, posebice stranih gostiju koji se 
nerijetko izjašnjavaju kako je upravo kulturno-povijesna baština razlog njihovog posjeta nekoj 
od destinacija Varaždinske županije. Dodatna motivacija da se poradi na daljnjem razvoju i 
popularizaciji kulturnog i vjerskog turizma na ovom području su i podaci europskih, ali i 
svjetskih turističkih tržišta koji govore o znatnom porastu broja gostiju zainteresiranih upravo 
za ove turističke segmente. 

H2: U strateškim razvojnim dokumentima prepoznata je i istaknuta važnost kulturnih i 
vjerskih sadržaja, no u praksi to još uvijek nije u potpunosti zaživjelo. Iako je Varaždinska 
županija na svoju novu Strategiju turističkog razvoja trebala čekati punih 18 godina u novoj, 
tek predstavljenoj javnosti, naglasak je stavljen na ova dva segmenta turizma. Kulturni 
turizam, a samim time i vjerski kao njegov dio, jedan su od prioriteta i ciljeva u donesenim 
planovima i programima PPS destinacije Varaždinska regija, koja obuhvaća turističke 
zajednice s područja Varaždinske županije. 

H3: Za razvoj kulturnih i vjerskih sadržaja potrebna je bolja suradnja između kulturnog i 
turističkog sektora. Podatak je to koji je potvrđen i provedenom a nk etom u turističkim 
zajednicama Varaždinske županije. Uz nužnost uključivanja vjerskih sadržaja u turističke 
ponude pojedinih destinacija, ali i bolju povezanost turističkog i vjerskog sektora, svakako je 
nužna i bolja povezanost između sektora kulture i turizma. Kultura, kao jedan od najčešćih 
razloga dolaska u određenu destinaciju, zasigurno može uvelike pridonijeti porastu broja 
turista u određenom mjestu, a kako najčešće ne ovisi o vremenskim prilikama, definitivno 
produljiti turističku sezonu na cjelogodišnje poslovanje. 

H4: U dijelu daljnjeg razvoja i iskorištavanja kulturnih i vjerskih potencijala Varaždinske 
županije nužna je značajnija podrška ne samo lokalne i regionalne, već i državne razine. Prije 
svega, to se odnosi na financijsku pomoć i podršku koja je nužna za realizaciju programa i 
projekata. Problem je što su proračuni lokalnih i regionalnih jedinica lokalne samouprave 
uglavnom skromni, te se sredstva, za sad još uvijek, prvenstveno usmjeravaju u komunalne i 
gospodarske projekte, dok turizam i njegovi potencijali još uvijek nisu na listi prioriteta. 
Brojke iznijete u ovom radu govore ipak drugačije, te u prilog turizmu kao gospodarskoj grani 
koja itekako, ukoliko se dobro, mudro i kvalitetno osmisli, posloži i iskoristi sa svim 
potencijalima, može znatno doprinijeti gospodarskom razvoju određene destinacije. Samim 
time otvaraju se mogućnosti za nove poslove, poduzetnike i obrtnike, zapošljavanja, te širenje 
poslovne suradnje van lokalnih i regionalnih, ali i nacionalnih okvira. 

